qundao/data-zh-poetry huggingface dataset:
季秋晦日暂厝五节百宜山中作秋招诗五首·其四
作者：郭之奇
朝代：明

黄山何历历，玉水自洋洋。故室迟归反，魂兮莫自伤。我怀无閒隔，魂应佽我旁。慎毋轻去我，以离彼不祥。暮云归碧树，晓日拥残霜。萧萧云日际，片片绾柔肠。京泉无信息，愁梦每相妨。魂兮梦可接，岂辞冬夜长。
季贞风流
作者：郭之奇
朝代：明

四明号狂客，紫宫遇谪仙。解龟得酒后，骑马似乘船。
孤村
作者：郭之奇
朝代：明

旦昏随息一舟偕，忘却孤村为客排。山自云深来及水，江从天远达于涯。蓬门蚤闭人烟带，绿草斜纷日影埋。何许关情坚晚对，月明初向碧流揩。
孤松
作者：郭之奇
朝代：明
体裁：诗

孤松拔秀出幽山，色可餐人气莫攀。
只许云霞依翠盖，不随风雨落苍颜。
孤松
作者：郭之奇
朝代：明

孤松拔秀出幽山，色可餐人气莫攀。祇许云霞依翠盖，不随风雨落苍颜。
宋九青给谏将联诗社诗以商之三首
作者：郭之奇
朝代：明

冥思兼旷览，求应总纷纷。雅颂如能得，兴观亦可群。倾谈初束帛，豁意已披云。默尔精魂感，相同独向君。联心分一砥，执耳问初盟。大雅微茫日，王风次第明。兴衰宁大运，终始在元声。细察推移理，思君练要情。移风真首务，观世本文心。历探情声始，返思得失林。欲求人尽我，不令古无今。一往同孤尚，千秋讵可禁。
宋九青给谏将联诗社诗以商之三首·其一
作者：郭之奇
朝代：明

冥思兼旷览，求应总纷纷。雅颂如能得，兴观亦可群。倾谈初束帛，豁意已披云。默尔精魂感，相同独向君。
宋九青给谏将联诗社诗以商之三首·其三
作者：郭之奇
朝代：明

移风真首务，观世本文心。历探情声始，返思得失林。欲求人尽我，不令古无今。一往同孤尚，千秋讵可禁。
宋九青给谏将联诗社诗以商之三首·其二
作者：郭之奇
朝代：明

联心分一砥，执耳问初盟。大雅微茫日，王风次第明。兴衰宁大运，终始在元声。细察推移理，思君练要情。
宋八王
作者：郭之奇
朝代：明

下邳振臂繇京口，擒数天子如摧朽。归老京师方自取，琅琊赤纸甘心久。秣陵何事终相蹂，营阳庐陵天假手。元嘉美政终难守，长城已坏群心走。舞槊初还祸生肘，神兵整辨除凶首。新亭即位卑田叟，土木虽华宫闱丑。子业穷凶金刀剖，湘东极暴洪枝揉。螟蛉始罢新安狗，可怜粲秉谁堪偶。安成未安仍解绶，侍中属齐齐自有。齐官何人休颜忸，处士齐书应不负。
宋尔孚携斗酒及新诗追至三河同舟竟日夜而别酒醒却望寻韵寄答
作者：郭之奇
朝代：明

清朝一苇共洄从，酒醒云山忽数重。别意返随东去水，冰心遥映北来峰。故园日月君长有，宦海波澜世几逢。回首青青岐岭际，长将颜色照寒松。
定道德经为六十四章漫书所得八首·其一
作者：郭之奇
朝代：明

天上有物乎，吾不得而乞。天上有人乎，吾不得而亲。虚微髣髴，视之乃沕。抱一存真，强名曰神。犹橐犹籥，风卷云郁。天地不仁，刍狗是刜。和光同尘，众妙维新。圣人不仁，后身外身。外身而身存，身存而物宾。吾不知谁子，以天物为臣。金玉何足守，美善何足珍。有名之毋见，无名之始沦。非见亦非沦，玄玄万古屯。
定道德经为六十四章漫书所得八首·其三
作者：郭之奇
朝代：明

风雨非天质，清宁讵可溢。况复骤与飘，何以能终日。人心良亦然，失者同于失。馀食苟相矜，赘行难自黜。惟圣法天，天与道匹。孔德之容，既安且密。有物混成，其中窈谧。四大群游，众甫胥昵。行绝马车，止非宫室。开无关键，解无绳繂。知三守三，去三抱一。吾不知其名，自然之道毕。奈何叔季人，强为蜮中虱。始执躁轻心，究归奢泰术。神器走虚空，强为遭呵叱。安知天下毋，已先天地出。
定道德经为六十四章漫书所得八首·其二
作者：郭之奇
朝代：明

圣人不为目，人目乃圣腹。人目灿如金，圣腹浑如玉。天物自芸芸，吾以观其复。有者虽并作，无者终守笃。人生行世间，如车三十辐。有之以为轮，无之以为毂。为吾有身，大患相亲。及吾无身，何患可邻。身何可罔，宠辱休仗。无象之象，是谓惚恍。曰夷曰希，强名曰微。三者为一，妙玄乃归。深不可卜，以归神谷。得此勿盈，敦兮若朴。绝学无忧，弃智寡欲。以为文不足，故令有所属。众人皆有馀，惟我存故夙。春台与众登，食毋真吾独。
定道德经为六十四章漫书所得八首·其五
作者：郭之奇
朝代：明

忠信薄于礼，道德如追蠡。将除愚乱因，应向薄华洗。万有生于无，万无归一柢。昔之得一者，仁义犹稊米。侯王孤寡身，玉石藏真体。道隐无名，德至无声。若昧若谷，乃冲乃盈。冲气为和，万物以成。知足之足，无寡无倾。牖窥天见，郊却马鸣。损之又损，无为无行。百姓之心，圣人之情。民注耳目，圣浑聪明。十三生死地，出死而入生。死生犹断绝，何况辱与荣。前之大笑者，毋为乱首惊。夫惟道德贞，以为天下正。
宛在堂中即事
作者：郭之奇
朝代：明

丘壑方求位置，烟霞遂结居诸。莫云此日关闭，茅径今朝手锄。有意林泉自得，忘机鱼鸟相和。八千里外藏迹，一勺堂中啸歌。回首风尘暂息，考槃寤寐相甘。试看云物如昨，始信劳人太憨。东山随地堪作，人境结庐未喧。苔径孤宜折屐，荆篱自止高轩。数卷图书作主，三春花鸟为邻。其馀无复长物，此内况容俗人。在水之中搆室，开窗于北高眠。何知汉与魏晋，自谓无怀葛天。千林秋色回薄，四壁寒声悄然。晨起登楼眺远，苍苍满目飞烟。寒月空庭夜影，落梅满砌霜华。岭南白雪稀少，欲问阳春此花。秦地渔津日杳，漆园蝶梦时生。非关与世殊俗，聊亦从吾素盟。盆花次第依令，园果后先得时。物物深情可见，年年好景须思。晓树临风骤舞，昏潮带月潜来。忘言独对终日，静掩柴扉不开。酒熟惟思座上，花开移置阶前。有时少长咸集，几度幽人未眠。日落榕阴翠匝，风摇兰径芳微。梦蝴枕上初觉，啼鸟枝头未归。雨过忽变芳草，潮退时翻落花。清景当前屡易，浮生此际何涯。习静因知得力，逃禅本觉无心。朔望一变潮汐，今古随流浅深。髀肉经时易满，剑光每夜难韬。独惭纸上青汗，空付床头白醪。执戟多年倦客，步兵累岁閒身。草玄独俟知己，眼白相看世人。何须问众清浊，且自观心逸劳。在我应从古制，于人合让时豪。屈指粤东名业，曲江南海琼山。斯文未丧今日，后死何人可班。一往深情诵读，半生乐事诗书。承明著作还彼，百代风骚待予。
宛在堂中即事·其一
作者：郭之奇
朝代：明

丘壑方求位置，烟霞遂结居诸。莫云此日关闭，茅径今朝手锄。
宛在堂中即事·其七
作者：郭之奇
朝代：明

千林秋色回薄，四壁寒声悄然。晨起登楼眺远，苍苍满目飞烟。
宛在堂中即事·其三
作者：郭之奇
朝代：明

回首风尘暂息，考槃寤寐相甘。试看云物如昨，始信劳人太憨。
宛在堂中即事·其九
作者：郭之奇
朝代：明

秦地渔津日杳，漆园蝶梦时生。非关与世殊俗，聊亦从吾素盟。
宛在堂中即事·其二
作者：郭之奇
朝代：明

有意林泉自得，忘机鱼鸟相和。八千里外藏迹，一勺堂中啸歌。
宛在堂中即事·其二十
作者：郭之奇
朝代：明

一往深情诵读，半生乐事诗书。承明著作还彼，百代风骚待予。
宛在堂中即事·其五
作者：郭之奇
朝代：明

数卷图书作主，三春花鸟为邻。其馀无复长物，此内况容俗人。
宛在堂中即事·其八
作者：郭之奇
朝代：明

寒月空庭夜影，落梅满砌霜华。岭南白雪稀少，欲问阳春此花。
宛在堂中即事·其六
作者：郭之奇
朝代：明

在水之中搆室，开窗于北高眠。何知汉与魏晋，自谓无怀葛天。
宛在堂中即事·其十
作者：郭之奇
朝代：明

盆花次第依令，园果后先得时。物物深情可见，年年好景须思。
宛在堂中即事·其十一
作者：郭之奇
朝代：明

晓树临风骤舞，昏潮带月潜来。忘言独对终日，静掩柴扉不开。
宛在堂中即事·其十七
作者：郭之奇
朝代：明

执戟多年倦客，步兵累岁閒身。草玄独俟知己，眼白相看世人。
宛在堂中即事·其十三
作者：郭之奇
朝代：明

日落榕阴翠匝，风摇兰径芳微。梦蝴枕上初觉，啼鸟枝头未归。
宛在堂中即事·其十九
作者：郭之奇
朝代：明

屈指粤东名业，曲江南海琼山。斯文未丧今日，后死何人可班。
宛在堂中即事·其十二
作者：郭之奇
朝代：明

酒熟惟思座上，花开移置阶前。有时少长咸集，几度幽人未眠。
宛在堂中即事·其十五
作者：郭之奇
朝代：明

习静因知得力，逃禅本觉无心。朔望一变潮汐，今古随流浅深。
宛在堂中即事·其十八
作者：郭之奇
朝代：明

何须问众清浊，且自观心逸劳。在我应从古制，于人合让时豪。
宛在堂中即事·其十六
作者：郭之奇
朝代：明

髀肉经时易满，剑光每夜难韬。独惭纸上青汗，空付床头白醪。
宛在堂中即事·其十四
作者：郭之奇
朝代：明

雨过忽变芳草，潮退时翻落花。清景当前屡易，浮生此际何涯。
宛在堂中即事·其四
作者：郭之奇
朝代：明

东山随地堪作，人境结庐未喧。苔径孤宜折屐，荆篱自止高轩。
宛在堂中即事二十首·其六
作者：郭之奇
朝代：明

在水之中构室，开窗于此高眠。何知汉与魏晋，自谓无忧葛天。
宛在堂中即事二十首·其六
作者：郭之奇
朝代：明

在水之中构室，开窗于此高眠。何知汉与魏晋，自谓无忧葛天。屈指粤东名丛，曲江南海瑶山。斯文未丧今日，后死谁人可班？
宛在堂中即事二十首·其十九
作者：郭之奇
朝代：明

屈指粤东名丛，曲江南海瑶山。斯文未丧今日，后死谁人可班？
客司即事四首
作者：郭之奇
朝代：明

无辱无荣典客名，来王来享向人成。朝朝研墨磨朱卷，停笔槐阴听啭莺。肘后诸方莫漫嗟，自从九折当医家。但随夔步含鸡舌，还守蜗居远鼠牙。终身于物共推移，大隐金门是我师。眼不皆青从世尔，玄如尚白欲谁欺。若道长安未若家，微官清况尽堪誇。凭他风雨迷天路，不入曹椽似水衙。
客司即事四首·其一
作者：郭之奇
朝代：明

无辱无荣典客名，来王来享向人成。朝朝研墨磨朱卷，停笔槐阴听啭莺。
客司即事四首·其三
作者：郭之奇
朝代：明

终身于物共推移，大隐金门是我师。眼不皆青从世尔，玄如尚白欲谁欺。
客司即事四首·其二
作者：郭之奇
朝代：明

肘后诸方莫漫嗟，自从九折当医家。但随夔步含鸡舌，还守蜗居远鼠牙。
客司即事四首·其四
作者：郭之奇
朝代：明

若道长安未若家，微官清况尽堪誇。凭他风雨迷天路，不入曹椽似水衙。
客程
作者：郭之奇
朝代：明

古道夕阳平，衔西送客程。客程无止息，明月复东迎。
客舟两月王春又一矣而凉雱不已诗以懊之
作者：郭之奇
朝代：明

心与长江水并閒，任教风雪赴潺湲。羁人触忤缘何事，日日愁云闭远山。试借莺花慰客心，羁情犹自费搜寻。玄冥即便欺春软，平白时光尽夺侵。
客舟两月王春又一矣而凉雱不已诗以懊之·其一
作者：郭之奇
朝代：明

心与长江水并閒，任教风雪赴潺湲。羁人触忤缘何事，日日愁云闭远山。
客舟两月王春又一矣而凉雱不已诗以懊之·其二
作者：郭之奇
朝代：明

试借莺花慰客心，羁情犹自费搜寻。玄冥即便欺春软，平白时光尽夺侵。
客路
作者：郭之奇
朝代：明

青春归白水，岐路忆同人。所畏莺声老，还愁马背新。长途难屡计，幽事颇宜亲。近识杨花意，飘摇念客身。
宣帝
作者：郭之奇
朝代：明

汉家制度本如衲，病已民间初整趿。独携申子君臣篇，漫侈当年王伯杂。自从骖乘销背芒，肯令副封糊禁阁。繇其上下慎枢机，能使苍黔安里阖。民忘叹息愁恨心，吏以增秩赐金答。名十一臣麟阁图，良二千石熊幡匝。充国金城日共屯，单于款塞时相遝。励精之效果何如，亦缘时会中边合。未闻德教倚深纯，所恃刑名驱冗阘。诗书之律那可为，周召何人颇堪唈。俗儒俗吏登全差，虚实虚名总嚼蜡。乱我家子虽用儒，恭显相承久踞榻。
室之外为堂堂不能不客故宽广依制
作者：郭之奇
朝代：明

一枝才知止，大厦亦居安。虽同燕雀意，自许硕人宽。寡营疏礼法，即事戒哗欢。欲倒门前屣，思妨座上冠。所求披衣者，鲜令主眉攒。戏谑无拘士，伛偻避达官。庶以将迎废，相依弦酒欢。虚牖来閒旷，清墀任盘桓。人生歌啸地，慎作高明观。
家别慈闱·庚午冬北征作
作者：郭之奇
朝代：明
体裁：五言律诗

隐忍竟成去，今从膝下分。密缝如母见，齧指令儿闻。征衣空湿尽，夙夜尚殷殷。
家别慈闱·庚午冬北征作
作者：郭之奇
朝代：明

隐忍竟成去，今从膝下分。密缝如母见，齧指令儿闻。繇此燕天雪，相参粤岭云。征衣空湿尽，夙夜尚殷殷。
家谋
作者：郭之奇
朝代：明

既劳王役，徐定家谋。翼翼归燕，望南语秋。萧萧征马，遇云衔愁。延目南云，庶及春舟。
宿州道中微雨望前山行云
作者：郭之奇
朝代：明

竟日断青山，云根于何植。弥空绝飞云，雨意于何测。旷野落平荒，纵有难遽识。情炎拂夏威，遂与征途逼。怀此周道阴，翻怪山情匿。晨驱宿途中，忽动前山色。合沓萃冥苍，行岫俄先得。凉薰反其吹，霢霂旋飞北。飘闪下日晖，光尘次以克。坐使烟颜除，旦昏收爽息。百里分近遥，迷茫昏黛即。始信肤寸功，卓哉孤嶂力。奇峰何足誇，君看垂天翼。
寂寂
作者：郭之奇
朝代：明

寂寂芳郊色，纷纷孔道颜。炎凉虽异地，清浊自殊班。彼结幽人侣，此为达者关。客心殊异迹，车马亦云山。
寄家中诸兄弟十首
作者：郭之奇
朝代：明

花时长忆弟兄群，绿岛春杯夜未分。一自梅风辞凤岭，于今柳雪滞鸿云。春草池塘梦得时，连床夜雨倍相思。阿奴碌碌真游倦，又负三三修褉期。惭愧西园百树低，惜花人去鸟空啼。凭兄咫尺相巡问，莫遣红飞绿更迷。自北殷忧日夜移，向西言乐古今痴。看来世路同驹隙，何事秋风落雁期。天伦乐事在诗书，未足三冬向五车。比似怡怡相对日，弟疑兄质莫群居。西汉新书辟召行，力田孝弟比科名。休言捷径皆时誉，但使趋庭继祖声。滔滔流俗似奔波，百丈危滩万石峨。不信长年从水势，虽凭短楫奈舟何。暂闻鲸海一波收，无奈狼烟百燧浮。眼外征云云外路，鸟飞犹作旆旌愁。半载鱼书万里程，寻常来往赖时清。行云似欲添愁客，又向关河暗戟旌。平安消息便千金，梦断重关折寸心。无限归愁因伯季，鹡鸰声急是诸吟。
寄家中诸兄弟十首·其一
作者：郭之奇
朝代：明

花时长忆弟兄群，绿岛春杯夜未分。一自梅风辞凤岭，于今柳雪滞鸿云。
寄家中诸兄弟十首·其七
作者：郭之奇
朝代：明

滔滔流俗似奔波，百丈危滩万石峨。不信长年从水势，虽凭短楫奈舟何。
寄家中诸兄弟十首·其三
作者：郭之奇
朝代：明

惭愧西园百树低，惜花人去鸟空啼。凭兄咫尺相巡问，莫遣红飞绿更迷。
寄家中诸兄弟十首·其九
作者：郭之奇
朝代：明

半载鱼书万里程，寻常来往赖时清。行云似欲添愁客，又向关河暗戟旌。
寄家中诸兄弟十首·其二
作者：郭之奇
朝代：明
体裁：七言绝句

春草池塘梦得时，连床夜雨倍相思。阿奴碌碌真游倦，又负三三修禊期。
寄家中诸兄弟十首·其二
作者：郭之奇
朝代：明

春草池塘梦得时，连床夜雨倍相思。阿奴碌碌真游倦，又负三三修褉期。
寄家中诸兄弟十首·其五
作者：郭之奇
朝代：明

天伦乐事在诗书，未足三冬向五车。比似怡怡相对日，弟疑兄质莫群居。
寄家中诸兄弟十首·其八
作者：郭之奇
朝代：明

暂闻鲸海一波收，无奈狼烟百燧浮。眼外征云云外路，鸟飞犹作旆旌愁。
寄家中诸兄弟十首·其六
作者：郭之奇
朝代：明

西汉新书辟召行，力田孝弟比科名。休言捷径皆时誉，但使趋庭继祖声。
寄家中诸兄弟十首·其十
作者：郭之奇
朝代：明

平安消息便千金，梦断重关折寸心。无限归愁因伯季，鹡鸰声急是诸吟。
寄家中诸兄弟十首·其四
作者：郭之奇
朝代：明

自北殷忧日夜移，向西言乐古今痴。看来世路同驹隙，何事秋风落雁期。
寄怀方肃之
作者：郭之奇
朝代：明

家本青山旁，白云守孤尚。清时容懒疏，自甘形骸放。云何轻故山，烽火来虏状。翘首拊髀思，忧心随荡漾。击楫溯中流，风烟传涤荡。欣闻一怒安，俯惭万里浪。驰针遍所亲，进退依君访。君方闭户深，驱车莫与伉。已阻弹冠情，翻惊捷足谤。家园喜无关，沿洄轻扁舫。鸥玩复经年，鸿来闰冬望。新诗溢毫芒，夙盟坚腑脏。岭梅想劳思，江月悠以怆。两地出谷心，一天清梦偿。不畏功名迟，但惜居诸旷。生逢舜禹君，致身谁能让。刍荛意可资，葵藿性不忘。还叹岭海踪，引援无他长。冷局人赘疣，有怀终肮脏。赖子声名蜚，雁行推倜傥。棱棱重词宗，染翰首为唱。转睫计秋风，遥遥冰雪壮。预期先尺书，因之沥所向。屈指聚欢时，郁陶一舒畅。
寄怀曹允大
作者：郭之奇
朝代：明

分携何足道，秋意恻悽酸。室迩思人迫，心劳不客宽。言归非一日，怀子集千端。面目馀刚气，诗文审故欢。断金应可利，济火岂云难。孤尚同肩比，千秋各意观。凭兹离地约，反向别时看。往矣遥相忆，云山日就漫。
寄怀李大生
作者：郭之奇
朝代：明

地迩人犹遐，形分神无障。宿昔恺敦情，伊我同微尚。杯酒数晨夕，倾沥一披向。不孤应有邻，进取思直上。世网岂能羁，俗情何足量。乐兹气谊真，乃知宇宙旷。时平欣道泰，官閒密交况。胡然岐路悲，惊闻阳关唱。探怀共唏嘘，索居独惆怅。野分使星临，云飞游子望。君行春卉萋，我来秋涛壮。栖栖欲倦游，岁月不相让。暂息尘嚣驰，聊获形骸放。秋意适歌啸，江光随莽浪。溯流淮海间，薄停归帆舫。伊人水之湄，跂予河犹广。蒙密启夕氲，怛忉劳远将。展志驰往篇，缄心询近状。玄素有同昭，孤抗难独偿。词竟巳缅衷，魂梦为俱往。
寄赠冯令君尔韬初擢给谏二首
作者：郭之奇
朝代：明

寒蝉秋至满空枝，鸣凤朝来见羽仪。五谏方思臣职尽，七争岂为圣朝移。绘图持节真何日，补牍牵裾又一时。过署遥看新拊髀，弹车肯作旧歌辞。对弹初向赤墀阴，藏副先传碧岭岑。每念驹遐难絷足，因思鹄举倍怀音。榕江梧掖三年梦，枫阙蓬门两地心。一自长安誇日近，几回空谷望云深。
寄赠冯令君尔韬初擢给谏二首·其一
作者：郭之奇
朝代：明

寒蝉秋至满空枝，鸣凤朝来见羽仪。五谏方思臣职尽，七争岂为圣朝移。绘图持节真何日，补牍牵裾又一时。过署遥看新拊髀，弹车肯作旧歌辞。
寄赠冯令君尔韬初擢给谏二首·其二
作者：郭之奇
朝代：明

对弹初向赤墀阴，藏副先传碧岭岑。每念驹遐难絷足，因思鹄举倍怀音。榕江梧掖三年梦，枫阙蓬门两地心。一自长安誇日近，几回空谷望云深。
寄赠冯尔韬给谏二首
作者：郭之奇
朝代：明

棠歌久系召南思，衮职新传仲甫司。鸣佩应知清响集，谏书莫以圣朝推。绘图持节真何日，补牍牵裾此一时。岭外遥将无别绪，山居翘首看封辞。生平日向久要寻，留取孤肠不愧今。一别自分居索共，有怀倍觉远思深。榕江梧掖三年梦，丹阙蓬门两地心。愁入燕天舒望眼，西风回首岭云禁。
寄赠冯尔韬给谏二首·其一
作者：郭之奇
朝代：明

棠歌久系召南思，衮职新传仲甫司。鸣佩应知清响集，谏书莫以圣朝推。绘图持节真何日，补牍牵裾此一时。岭外遥将无别绪，山居翘首看封辞。
寄赠冯尔韬给谏二首·其二
作者：郭之奇
朝代：明

生平日向久要寻，留取孤肠不愧今。一别自分居索共，有怀倍觉远思深。榕江梧掖三年梦，丹阙蓬门两地心。愁入燕天舒望眼，西风回首岭云禁。
寇公准
作者：郭之奇
朝代：明

澶渊饮博禠辽魂，孤注何曾倚至尊。自出雄军誇北使，岂知雷户促南辕。楼台海角真无地，锁钥天涯孰是门。十里空寻当日语，千秋犹仰瑞星存。
富沙较士即事
作者：郭之奇
朝代：明

棘院潇然午漏沉，青青诸子见文心。篇中风雨看飞动，笔底波澜问浅深。遥忆花砖同缓步，可堪铃阁独怀音。三三六六来清梦，能信余思第几岑。
寒菊四章
作者：郭之奇
朝代：明

凄葭一方，寒菊相俟。何以酬兹，晨阶夕几。欣慨其间，心目依倚。未敢从人，重觞泛此。人之初筵，浮英宜咥。人之载号，幽性宜疾。人亦有言，斯维隐逸。独立秋风，斑斑文质。我爱陶潜，菊之胜友。饥坐东篱，无钱得酒。白衣不来，金英堪糗。高怀逸咨，相彰益寿。岂其高怀，惟陶之辙。岂其逸恣，惟菊之悦。寄情则然，实爱秋洁。载寒载阳，孤梅来雪。
寒菊四章
作者：郭之奇
朝代：明
体裁：四言诗

凄葭一方，寒菊相俟。何以酬兹，晨阶夕几。欣慨其间，心目依倚。未敢从人，重觞泛此。（一章）人之初筵，浮英宜咥。人之载号，幽性宜疾。人亦有言，斯维隐逸。独立秋风，斑斑文质。（二章）我爱陶潜，菊之胜友。饥坐东篱，无钱得酒。白衣不来，金英堪糗。高怀逸咨，相彰益寿。（三章）岂其高怀，惟陶之辙。岂其逸恣，惟菊之悦。寄情则然，实爱秋洁。载寒载阳，孤梅来雪。（四章）
寒雁
作者：郭之奇
朝代：明

夕氲穷天蔽，寒雁纵声高。肃阵恐风乱，喈喈觅其曹。闻汝伊何适，飘疾复咿嘈。岂同岁暮悲，寥唳共呼号。回翔若语我，閒愁不相捞。天地同化尽，岁月自徂滔。云外无缯缴，空中远尘嚣。严霜可濯羽，飞霞可泽毛。但使性能悦，胡为心独劳。翛然辞我去，恍惚声闻皋。感此俯而思，诸怀悉屏韬。始知天渊内，飞跃有馀豪。劳生人自戚，忘机物自陶。何日乘风举，广漠恣翔翱。
寒食风雨思古漫怀
作者：郭之奇
朝代：明

寒食潇潇想介推，君荣何故使身萎。贪天耻见终须怨，旌地如闻更足悲。三复龙蛇阴雨动，千年神鬼黑风吹。棉山草树今非古，满目残春忆旧枝。
寓所有绿柳垂阴拂云檐落因复以此转招今础步其二之韵
作者：郭之奇
朝代：明

白云绿树抱幽居，人境何年乍结庐。樽酒迟君茵席上，披襟共话柳风初。
寤言
作者：郭之奇
朝代：明

寤言凄晦百般投，极目空明一带浮。雨点风声凭客受，山心水意倩谁收。烟帆无数争迟速，游子三春自去留。总为时光来悯默，繁云黯䨴不胜愁。
对庐山默约
作者：郭之奇
朝代：明

白云作意令山深，平卷诸峰上客襟。欲因康乐寻幽兴，顿拨渊明入社心。薪火相传无异昔，愿文初发已从今。若待辞荣来此地，千年空属远公岑。
对春雪偶书
作者：郭之奇
朝代：明

耐守春寒惯客身，时将冻笔斗芳晨。悬知世事皆云过，惟有文心向雪新。
对春鸟有感十首
作者：郭之奇
朝代：明

巧鸟窥帘语，飞飞令客思。无情翻有意，偶对似终期。晓鹊求多舞，昏鸦不愿啼。群情分所见，微物转相迷。仓庚守候鸟，虽小系春声。最重农桑课，閒关士女情。燕巧行霜怯，鸠新探雪威。相要图暖计，聚翼向朱扉。漫道鸠居鹊，真成鼠化鴽。春风容物变，万族自喧哗。反舌何时至，乘春入帝都。啼莺含愤恨，力小未能驱。为群非鸷种，告好亦鸩媒。不解诸禽性，难辞失伴哀。野鹜终朝食，云鸿竟日飞。无心分秽洁，何意较瘦肥。下视逢鸱嚇，冥飞羡鹄过。谢鸱相勖意，因鹄远虡罗。草色愁鹈鴂，乡心寄鹧鸪。不知春既老，竟与物为徒。
对春鸟有感十首·其一
作者：郭之奇
朝代：明

巧鸟窥帘语，飞飞令客思。无情翻有意，偶对似终期。
对春鸟有感十首·其七
作者：郭之奇
朝代：明

为群非鸷种，告好亦鸩媒。不解诸禽性，难辞失伴哀。
对春鸟有感十首·其三
作者：郭之奇
朝代：明

仓庚守候鸟，虽小系春声。最重农桑课，閒关士女情。
对春鸟有感十首·其九
作者：郭之奇
朝代：明
体裁：五言绝句

下视逢鸱吓，冥飞羡鹄过。谢鸱相勖意，因鹄远虡罗。
对春鸟有感十首·其九
作者：郭之奇
朝代：明

下视逢鸱嚇，冥飞羡鹄过。谢鸱相勖意，因鹄远虡罗。
对春鸟有感十首·其二
作者：郭之奇
朝代：明

晓鹊求多舞，昏鸦不愿啼。群情分所见，微物转相迷。
对春鸟有感十首·其五
作者：郭之奇
朝代：明

漫道鸠居鹊，真成鼠化鴽。春风容物变，万族自喧哗。
对春鸟有感十首·其八
作者：郭之奇
朝代：明

野鹜终朝食，云鸿竟日飞。无心分秽洁，何意较瘦肥。
对春鸟有感十首·其六
作者：郭之奇
朝代：明

反舌何时至，乘春入帝都。啼莺含愤恨，力小未能驱。
对春鸟有感十首·其十
作者：郭之奇
朝代：明

草色愁鹈鴂，乡心寄鹧鸪。不知春既老，竟与物为徒。
对春鸟有感十首·其四
作者：郭之奇
朝代：明

燕巧行霜怯，鸠新探雪威。相要图暖计，聚翼向朱扉。
对渔者
作者：郭之奇
朝代：明

施罛不得鱼，明月罛中走。对月不得酒，扁舟月中守。恼乱月中人，相从渔者偶。子归结网来，我将谋诸妇。
对渔者
作者：郭之奇
朝代：明
体裁：古风

施罛不得鱼，明月罛中走。恼乱月中人，相从渔者偶。子归结网来，我将谋诸妇。
对西山因忆昨游
作者：郭之奇
朝代：明

西山积爽不轻吹，日抱秋光隐翠微。定性于朝容一见，玄心何地可孤违。昨游岩壑经云闭，今忆松盘羡鸟飞。欲理前盟相告语，烟霞久已择人归。
封荆将就道别梁瑶石铨部适卢本潜给谏胡兰石侍御俱集小酌口号
作者：郭之奇
朝代：明

人归何事后春归，别絮离丝共落晖。楚水吴山无限思，枫林江上白云飞。
封荆将就道子仪宜以诗祖余也而索余己巳赠行之作因复以诗答之
作者：郭之奇
朝代：明

别君犹索祖君诗，聚散随缘总莫期。南北岐途千载泪，漳潮衣带一方思。凭兹别意难言处，正想离情无尽时。和汝唱予俱一况，劳劳休作渭城词。
封荆就道以仲夏九日
作者：郭之奇
朝代：明

征车晓夕似行云，野色峰容近远醺。出郭何心初一啸，兴怀随地入孤闻。岂将词赋销长日，正想咨诹答圣君。此际悠悠思不禁，自怜朝野望中分。
将发广陵书寄李大生时大生奉使归如皋
作者：郭之奇
朝代：明

秋光不可量，客思不可让。所思在何许，悠悠绪不畼。当兹露未晞，及此流芳壮。从人一水中，苍葭或无恙。忆在长安邸，伊我同微尚。樽酒辄共倾，寸心时相向。新诗月满束，和汝谁堪唱。哀时避锥末，学古鞭独上。每约还山期，预作远游舫。务趁广陵涛，一尽江皋状。洗心探石泉，写意镂幽嶂。今来既浃旬，朝朝跂予望。烹鱼未得书，安能悉尔况。举目念征鸿，霄羽徒虚飏。所希心异迹，未必今殊向。已叹龙冈遥，还闻鹤野旷。何当坐拂郁，使我空惆怅。晚潮动千楫，晨风催五两。长跪缄此辞，此词君亦谅。他日君思我，岭梅春复放。
将子中丞寄寓邕除夕诗兼传捷报用韵答之
作者：郭之奇
朝代：明

两地残冬共索居，一般穷岁总堪除。人遐自合传幽绪，春至偏宜趁捷书。日月天中无远近，风涛海外任盈虚。猛思半百三年是，知命知非愧孔蘧。
将抵桂城千峰叠送万堞遥临泊舟漫述
作者：郭之奇
朝代：明

风景依稀近物华，幽山满目散天涯。丛生似竹萌千笋，片合如莲蕴万葩。独秀峰头云欲见，留仙岸口日初斜。遥看雉堞沉青霭，尚许孤舟傍紫霞。
将渡江就道过刘映薇寓次小集
作者：郭之奇
朝代：明

蓬飞俱作异乡身，能酌清樽感故人。入世孤容分我拙，论心端合向君真。各言此子宜丘壑，同叹于时少筏津。酒醒明朝仍两地，驰驱漂泊总沾巾。
将至嘉兴舟行夜眺
作者：郭之奇
朝代：明

弱缆斜牵渡晚潮，秋风袅袅送轻？。萧疏林影依云暮，蒙密人烟敛月宵。来水潺湲如有诉，去山俯仰复相招。清辉满目谁能数，漫许幽光入画描。
将至嘉兴舟行夜眺
作者：郭之奇
朝代：明
体裁：七言律诗

弱缆斜牵渡晚潮，秋风袅袅送轻�。萧疏林影依云暮，蒙密人烟敛月宵。来水潺湲如有诉，去山俯仰复相招。清辉满目谁能数，漫许幽光入画描。
将至崇德风雷交作大雨如注
作者：郭之奇
朝代：明

殷其雷，在南山侧，熌烁崩腾来自北。须臾野隘平川迷，片片敲蓬何孔亟。奔流走岸跃鱼龙，澎湃吞舟欲断纆。舟子招招奈若何，鲛人泣夜疑昏黑。声聚鬼神若有闻，势落高深未许息。孤舟有客正徘徊，闭窗独坐敛颜色。飞光拂眼悟空华，万点披襟去烦臆。云风不变岂称奇，天地争回畴堪测。我有文心寄橐籥，溟涬未穿那可匿。愿假扶摇上碧霄，且倩滂沱濡砚墨。
将至滁州途中得雨
作者：郭之奇
朝代：明

春此时归我亦行，归行何事异其程。岐途柳倦难分绪，落日鹃催别作声。扑面烟风回首罢，浥尘轻雨近峰生。苍苍迷霭昏舆外，祇许前山入望横。
将至百宜晚眺有述
作者：郭之奇
朝代：明

霜林风叶漫匆匆，尚许孤心寄此中。细摄菁华归远淡，徐消气象与寒空。幽泉沥涧群声合，归鸟衔烟万翼同。秋色渐随芳草变，斜阳愁对白头翁。
将至荏平见雷风大作
作者：郭之奇
朝代：明

鼓动雷风职，方春振百凋。群生俱有待，万汇各相翘。久客甘濡滞，饥农欲悴憔。自悲仍虑物，心折任飘摇。
将至采石守风夜眺见江流四拥一缆悠然不禁烟波之感
作者：郭之奇
朝代：明

江意潇然欲放秋，似因客绪倍添流。遥看绿嶂涵牛渚，忽望青潮没鹭洲。月浦光遥昏缆带，星河彩曳夜桅收。不堪久对商飔发，别入枫林一段愁。
将至采石矶飘风骤发收舟不及泛泛江中者移时诗以志险用前韵
作者：郭之奇
朝代：明

倏忽诸山动，飘零一叶浮。风涛观素履，忠信任虚舟。不历鲸波变，安知鲛泣愁。平生夷险故，事往默追求。
小儿腰老人履
作者：郭之奇
朝代：明

张良汉帝师，陶潜晋徵士。万户何足誇，五斗何足耻。汉晋有废兴，达人毋彼此。授书逢圯上，束带羞乡里。先生不折小儿腰，孺子曾取老人履。归去仍依黄菊篱，功成亦步赤松子。
小卧口占二首
作者：郭之奇
朝代：明

久客何思空默默，斗舟伸足便蘧蘧。篙声落石午魂乱，竹影穿窗暮眠疏。已拚三旬从在水，偶随此刻卧行天。浮空一片孤云往，薄暮归山对我眠。
小卧口占二首·其一
作者：郭之奇
朝代：明

久客何思空默默，斗舟伸足便蘧蘧。篙声落石午魂乱，竹影穿窗暮眠疏。
小卧口占二首·其二
作者：郭之奇
朝代：明

已拚三旬从在水，偶随此刻卧行天。浮空一片孤云往，薄暮归山对我眠。
尔孚复以诗乞余长春花新本数株此花种固来自尔孚也
作者：郭之奇
朝代：明

娇丛离陆不胜春，春盛还归春主人。若使花情犹识旧，此朝投报莫疑新。
尔孚复以诗乞余长春花此种固来自尔孚也
作者：郭之奇
朝代：明

长春花发倍添春，春浅春深识故人。人日看春春日旧，春为人旧令花新。
尚古六首 其一 屈同姓
作者：郭之奇
朝代：明

三闾楚同姓，去楚将焉趋。女媭何婵媛，申申日以呼。长沙同调客，亦曰夫子辜。百年恻井食，当日忍糟餔。岂无婉娩术，溘死不忍徒。哀哉将为类，陶陶遂永徂。宁愿身后人，怀怀代相图。
尚古六首 其一 屈同姓
作者：郭之奇
朝代：明
体裁：古风

女媭何婵媛，申申日以呼。长沙同调客，亦曰夫子辜。岂无婉娩术，溘死不忍徒。哀哉将为类，陶陶遂永徂。宁愿身后人，怀怀代相图。
尚古六首 其三 供奉靴彭泽带
作者：郭之奇
朝代：明

供奉殿上靴，能驱力士辱。彭泽腰间带，不为督邮束。拂衣归去来，时异神相瞩。高风邈何存，青莲与黄菊。
尚古六首 其三 供奉靴彭泽带
作者：郭之奇
朝代：明
体裁：古风

彭泽腰间带，不为督邮束。高风邈何存，青莲与黄菊。
尚古六首 其二 贾少年
作者：郭之奇
朝代：明
体裁：古风

天子议公卿，诸老逊英识。有君如汉文，怀才良堪恻。娩默槃崇高，养錞百无失。
尚古六首 其二 贾少年
作者：郭之奇
朝代：明

雒阳年少人，立谈长太息。天子议公卿，诸老逊英识。更定不少宽，绛灌驱之亟。有君如汉文，怀才良堪恻。当年稍优游，大臣可浸潗。后之君子曰，将以此为术。娩默槃崇高，养錞百无失。
尚古六首 其五 四公子不可一观
作者：郭之奇
朝代：明
体裁：古风

强秦方虎视，豕羊关外侯。相从夷门监，解赵使秦羞。馀子既碌碌，哀哉魏自掊。信陵亦甘弃，终于酒色休。
尚古六首 其六 天下士门下客不可同语
作者：郭之奇
朝代：明

鲁连围城内，何求平原君。秦将既引却，千金等浮云。冯驩弹铗罢，一鱼便欣欣。祇堪营兔窟，鸡狗日为群。
尚古六首 其四 柳下女子卿妇
作者：郭之奇
朝代：明

柳下坐怀夜，子卿操节时。谁明邻女事，翻多胡妇疑。至人坚白处，其中良可思。三黜不恭态，非女孰相知。万死一生日，非妇孰相持。千年心迹见，女烈妇犹奇。
尚古六首 其四 柳下女子卿妇
作者：郭之奇
朝代：明
体裁：古风

谁明邻女事，翻多胡妇疑。至人坚白处，其中良可思。万死一生日，非妇孰相持。千年心迹见，女烈妇犹奇。
尚古六首 四公子不可一观 其五
作者：郭之奇
朝代：明

强秦方虎视，豕羊关外侯。当时四公子，无忌独有忧。相从夷门监，解赵使秦羞。胜也敢言事，徒以豪举收。春申土木人，文亦鸡狗流。局蹐四关道，日为三窟谋。馀子既碌碌，哀哉魏自掊。信陵亦甘弃，终于酒色休。
尚古六首·屈同姓
作者：郭之奇
朝代：明

三闾楚同姓，去楚将焉趋。女媭何婵媛，申申日以呼。长沙同调客，亦曰夫子辜。百年恻井食，当日忍糟餔。岂无婉娩术，溘死不忍徒。哀哉将为类，陶陶遂永徂。宁愿身后人，怀怀代相图。雒阳年少人，立谈长太息。天子议公卿，诸老逊英识。更定不少宽，绛灌驱之亟。有君如汉文，怀才良堪恻。当年稍优游，大臣可浸潗。后之君子曰，将以此为术。娩默槃崇高，养錞百无失。供奉殿上靴，能驱力士辱。彭泽腰间带，不为督邮束。拂衣归去来，时异神相瞩。高风邈何存，青莲与黄菊。柳下坐怀夜，子卿操节时。谁明邻女事，翻多胡妇疑。至人坚白处，其中良可思。三黜不恭态，非女孰相知。万死一生日，非妇孰相持。千年心迹见，女烈妇犹奇。强秦方虎视，豕羊关外侯。当时四公子，无忌独有忧。相从夷门监，解赵使秦羞。胜也敢言事，徒以豪举收。春申土木人，文亦鸡狗流。局蹐四关道，日为三窟谋。馀子既碌碌，哀哉魏自掊。信陵亦甘弃，终于酒色休。鲁连围城内，何求平原君。秦将既引却，千金等浮云。冯驩弹铗罢，一鱼便欣欣。祇堪营兔窟，鸡狗日为群。
山居
作者：郭之奇
朝代：明

遭乱愁羁局，山居觅静偏。长歌怀渌水，远意托幽泉。近识云风始，时当雾雨前。浮阴虽四塞，亦自有重玄。
山峡见月
作者：郭之奇
朝代：明

月开山峡到江船，翠黛含辉入水鲜。此地孤清谁共挹，沙眉石齿妒婵娟。
山情
作者：郭之奇
朝代：明

天意微欲落，山情近远涵。晴云低岫白，霁霭入溪蓝。漾楫幽峰麓，孤光隐碧潭。菰蒲前冉冉，萝薜近毵毵。敛意供冥索，舒心恣远探。人与山莫逆，对水亦成三。
山水之閒
作者：郭之奇
朝代：明

宇宙虽遐，古今若寄。高深何物，天地所遗。水山之閒，是当有异。仁者见仁，智者见智。余及水山，与亭为四。形则万殊，情本一致。幽谷相求，玄迹多秘。退而寻之，乃获其至。
山花落
作者：郭之奇
朝代：明

空山亦自花，花落倍堪嗟。春风何太迷，不忍春光天一涯。花知春欲去，春亦不能为花虑。一片从风一片留，留向空山有春处。
岐路
作者：郭之奇
朝代：明

粤地燕天入思迷，遂令行与住皆疑。时怀靡及迟周道，夜梦频惊促晓骑。南北况逢羊屡失，去来惟见鸟争窥。一身岐路今遑恤，四海迷津那可知。
崩岸
作者：郭之奇
朝代：明

崩岸怯随波，惊涛日就涌。所居远其安，千年劳奔汹。绿草亦何辜，漂流频接踵。沓浪竞突吞，难恃春风宠。披靡蹙洄舠，短樯慄以悚。寸进从弱丝，迟迟相立拱。递来不一形，化变于焉总。中有至理存，鬼神不敢奉。博厚深地力，于兹觇厥勇。变乃得其常，不泄先不壅。聚散漠无端，通气为任重。微分广大情，位此当倥偬。是亦坎坤门，示我于静动。
崩岸
作者：郭之奇
朝代：明
体裁：古风

崩岸怯随波，惊涛日就涌。所居远其安，千年劳奔汹。绿草亦何辜，漂流频接踵。沓浪竞突吞，难恃春风宠。披靡蹙洄舠，短樯慄以悚。寸进从弱丝，迟迟相立拱。递来不一形，化变于焉总。中有至理存，鬼神不敢奉。变乃得其常，不泄先不壅。聚散漠无端，通气为任重。微分广大情，位此当倥偬。是亦坎坤门，示我于静动。
州刺史唐伯闇以蕲州志相贻
作者：郭之奇
朝代：明

问俗蕲春见楚书，水山奇异尽堪除。独留麟凤供金节，不教龟蛇乱里闾。
己卯季冬北征就道舟中却寄张公亮明府明府时以新诗索予小序二首
作者：郭之奇
朝代：明

文章千古寸心留，醇饮于君自乳投。无可淡浓方共远，凭谁欣厌与相酬。甘棠二载依风雅，玄草三冬忆应求。颇怪河阳花满县，新梅独许赠行舟。性僻耽佳我亦如，流传嗤点共删除。心期自出寻常表，文力长扶百六初。未坠于人终不坠，其馀诸子尽堪馀。风流一代归君手，怅望千秋独起予。
己卯季冬北征就道舟中却寄张公亮明府明府时以新诗索予小序二首·其一
作者：郭之奇
朝代：明

文章千古寸心留，醇饮于君自乳投。无可淡浓方共远，凭谁欣厌与相酬。甘棠二载依风雅，玄草三冬忆应求。颇怪河阳花满县，新梅独许赠行舟。
己卯季冬北征就道舟中却寄张公亮明府明府时以新诗索予小序二首·其二
作者：郭之奇
朝代：明

性僻耽佳我亦如，流传嗤点共删除。心期自出寻常表，文力长扶百六初。未坠于人终不坠，其馀诸子尽堪馀。风流一代归君手，怅望千秋独起予。
己巳南归晚舆见初月口占
作者：郭之奇
朝代：明

行行三齐地，归路不辞长。夕阳低还照，初月飞混茫。浮峰千丈白，疏林远可望。天开山气静，云隐野情荒。凄风空淅淅，不解客子肠。
己巳读书佳山水王季重禹穴斋名也季重入都徵诗于余即以此意赠之山水果佳应知我言
作者：郭之奇
朝代：明

我闻山阴道，应接靡馀隙。古之会心人，咸于此躅踯。每思造物怀，平分流峙脉。其中应有异，时情安可获。东游觅山隐，南寻见李白。禹穴藏书处，实补东南坼。萧条数百年，此意谁相索。诗人王季重，山水群徵辟。水山多幽韵，诗人少俗格。碧柳垂陶门，青峰归谢宅。陶谢不复还，水山动其魄。骚歌有馀地，风雅无偏窄。诗人欲继之，自许耽佳僻。身携元化符，手把古刀尺。中开金简文，上窥垂露迹。何必嵩高竹，备徵科斗策。岂俟蜀中桐，一扣临平石。精灵既默聚，要妙归捃摭。颇疑会稽来，此称再玄辟。虚谷罕剩藏，幽泉避刻画。诗人忽回首，风尘仰飞舄。朝辞幽桂枝，暮整金台轭。尽收萝薜颜，大启烟霞癖。非关情性殊，毋乃盛名迫。居诸不让人，晚暮徒相逆。一刺虽灭磨，孤襟犹夙昔。是时清梦馀，水山诏远客。未必喧如静，方思损胜益。春云入画图，秋霜留几席。归来慎勿迟，岩阿转清碧。
己巳除夕有雨
作者：郭之奇
朝代：明

萧萧一室溯天涯，夜梦初依岭外家。嘿数鸡声强破漏，閒看灯烬冷销花。春方主帝催冬宿，天亦亲人借雨加。自是皇仁东渐海，波臣万里沐恩赊。
幽斋偶成
作者：郭之奇
朝代：明

素几明幽独，盆花为客公。娇纭晴日霭，氲燠暮春风。心定迎喧寂，窗虚受色空。午云檐际落，亦向此冲融。
广信早发
作者：郭之奇
朝代：明

我行日日向山逢，濛雨昏林气欲冬。浮翠朝华清晓色，飞烟远碧净秋容。诸峰壁立初无路，曲径环来别有缝。倦客未遑寻佳胜，幽人何处喜闻跫。
广信早发
作者：郭之奇
朝代：明
体裁：七言律诗

我行日日向山逢，濛雨昏林气欲冬。诸峰壁立初无路，曲径环来别有缝。倦客未遑寻佳胜，幽人何处喜闻跫。
广温飞卿莲浦谣
作者：郭之奇
朝代：明

水清莲洁两相同，镜里看愁愁更红。荷心有露珠摇荡，楚泽千年时想像。夕盖宵欹星众临，晓容朝滴露沉沉。騕袅轻姿金潋滟，珑璁素质玉清深。若为南塘留赏色，翻招北渚望思心。南塘北渚悲欢异，桂楫摇情兰浆醉。过鸟空窥碧干华，游鱼漫想黄须腻。薄暮斜阳穿暗波，幽芳四起一何多。解佩褰裳谁氏子，茱萸芍药尔徒歌。
庄列道术谓墨才士老真人感其言而定宗
作者：郭之奇
朝代：明

道为时裂亦有以，古道全收天地美。道非一道安可穷，时心好变将胡止。不敢尽言今术非，且亦谁知古人是。其诸百家难遽陈，道之近仁由墨始。独思禹勤兼利人，使人忧悲人自喜。墨经传播流古今，今之异人别墨耳。摩顶移形出畸方，遂有如来称巨子。于戏墨子矫墨绳，能俾禹道幻如此。漫言僧佛果非人，岂知枯稿多才士。今人倍谲转纷纷，情欲烦深空自啙。坚白翻开骀荡涂，觭偶何殊謑髁理。从兹竞影复穷声，术自无休道曷已。谁能毕世分卵鸡，我将独与犹龙栖。古之博大真人兮，至极岿然孰与齐。
庄称古人其备备列六经祖宪之思尊孔至矣
作者：郭之奇
朝代：明

古道四辟而六通，六经在人如六宗。世传之史日流风，邹鲁之士时击蒙。王迹既熄圣无功，百家一曲苦相雄。天地之美忽而空，神明之容非我容。后之学者自为宫，往而不反孰堪从。古道将为天下濛，濛犹可撒裂谁缝。华山裘褐几相逢，輐断胹调千语重。或云我知天下中，燕北越南西乃东。无外无内无有终，大同小同各异同。悲哉声响自相穷，智豪追逐如飘蓬。谁知古道天为宗，去王非远人自聋。众术支离由世衷，一蚊一虻蔽一聪。悠悠上律鲁尼峰，漆园化蝶绕洙封。
庐山道中憩东林寺询寺僧以远公旧事
作者：郭之奇
朝代：明

四望苍屏尽渺然，松开忽见紫炉烟。怪来九叠祥光出，独向东林瑞像前。竺影难留图里迹，素沙犹自雨中研。几回频就山僧问，谁忆当年论五篇。
庐陵阻风晚泊
作者：郭之奇
朝代：明

阴曀日飘发，悠悠折客程。凄深林壑气，淡泊水天情。寒雾依江暮，霜华逐浪生。思家寻梦早，可奈旅魂惊。
庙墙外桃花盛开漫望有述四首
作者：郭之奇
朝代：明

春事关心事，花情绽客情。风前妆自软，烟里态初盈。倚树人堪映，穿枝鸟共鸣。重门容意出，目断晓光迎。敢向梅争韵，喜无杏夺姿。迟莺翻落片，使鹊闹华枝。春色因谁主，风光良或私。武陵何处问，玄观且相随。腻脂呈晓晕，含醉惜红衣。独抱风光好，偏憎露粉肥。枝间春煖透，烟外早寒微。物色从人转，遐心莫我违。半酡薰薄粉，微笑点轻红。胜锦江浮色，如霞月映空。棠妃羞绛厚，李伴愧华同。欲使啼妆妒，偏依晓露融。
庙墙外桃花盛开漫望有述四首·其一
作者：郭之奇
朝代：明

春事关心事，花情绽客情。风前妆自软，烟里态初盈。倚树人堪映，穿枝鸟共鸣。重门容意出，目断晓光迎。
庙墙外桃花盛开漫望有述四首·其三
作者：郭之奇
朝代：明

腻脂呈晓晕，含醉惜红衣。独抱风光好，偏憎露粉肥。枝间春煖透，烟外早寒微。物色从人转，遐心莫我违。
庙墙外桃花盛开漫望有述四首·其二
作者：郭之奇
朝代：明

敢向梅争韵，喜无杏夺姿。迟莺翻落片，使鹊闹华枝。春色因谁主，风光良或私。武陵何处问，玄观且相随。
庙墙外桃花盛开漫望有述四首·其四
作者：郭之奇
朝代：明

半酡薰薄粉，微笑点轻红。胜锦江浮色，如霞月映空。棠妃羞绛厚，李伴愧华同。欲使啼妆妒，偏依晓露融。
庚午元日仍雨
作者：郭之奇
朝代：明

新年仍是旧年人，梦唤春光与日新。犹记冰衙诸弟子，也同螭陛列词臣。祇今衫履供幽步，遂有烟霞动远身。仰望云天歌复旦，却欣雨色润芳辰。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其一 抱玉
作者：郭之奇
朝代：明

抱玉自南来，弭节旋捐玦。扰扰竟何成，理弱媒终拙。喔咿不可为，突梯性所劣。迟暮固堪忧，竞进仍非屑。徒兴岐路悲，急还穷途辙。执戟亦以疲，不如独关闭。哀哉楚山愚，涕尽继之血。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其一 抱玉
作者：郭之奇
朝代：明
体裁：古风

迟暮固堪忧，竞进仍非屑。徒兴岐路悲，急还穷途辙。哀哉楚山愚，涕尽继之血。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其七 幽兰
作者：郭之奇
朝代：明

高帆曳云霄，悠悠万里目。春情落逝川，惊湍一何速。叠嶂郁莽榛，幽兰闭窈谷。本为明王生，萎芜坐春覆。春风杳莫攀，香馨为谁馥。感此泪沾衣，沿芳一相匊。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其三 摽梅
作者：郭之奇
朝代：明

冉冉遂春三，悽然摽梅七。怀此霜雪情，壹志依阳日。固芳亦有年，圆果始昭质。每陋桃李颜，妖艳为世匹。得真惟有松，可师独称橘。同依南国生，受命本于一。胡甘调鼎资，置彼倾筐实。缅矣缭中情，求兹果何吉。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其九 几先
作者：郭之奇
朝代：明

顿网不招龙，振网不招凤。二灵失几先，将与蚁鹜弄。神物贵卷舒，缩潜固其用。千仞既飘飘，九渊或可共。非古观化人，孰能洗心从。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其二 遇巷
作者：郭之奇
朝代：明
体裁：古风

杂糅世应久，姱好宁与争。纷纷懘葪者，细故非所惊。览初终莫悔，前修既已盟。万里日来反，游泛亦余情。还忆乘槎处，留石问君平。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其二 遇巷
作者：郭之奇
朝代：明

遇巷竟何术，鸣嘤未有声。捷径非我道，户说不可行。杂糅世应久，姱好宁与争。纷纷懘葪者，细故非所惊。览初终莫悔，前修既已盟。万里日来反，游泛亦余情。还忆乘槎处，留石问君平。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其五 游昆
作者：郭之奇
朝代：明
体裁：古风

将游昆瑶圃，紫海暂周旋。念此心怆恻，华池未可前。长揖诸仙众，归卧白云边。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其五 游昆
作者：郭之奇
朝代：明

将游昆瑶圃，紫海暂周旋。泥水误污素，涤浣向虞渊。朝发方及夕，倚闾忽经年。念此心怆恻，华池未可前。长揖诸仙众，归卧白云边。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其八 长剑
作者：郭之奇
朝代：明
体裁：古风

时逢六月息，海运徙南溟。邀我扶摇往，濯拭向清泠。仙人驱羽驾，左右夹明星。拂扬观且叹，解佩勒丹铭。回语朱颜女，素手匣金铏。下寰惊电雪，光质慎为扃。稽首传至诀，韬锋入紫冥。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其八 长剑
作者：郭之奇
朝代：明

长剑倚天外，汗漫碧云屏。时逢六月息，海运徙南溟。邀我扶摇往，濯拭向清泠。仙人驱羽驾，左右夹明星。拂扬观且叹，解佩勒丹铭。回语朱颜女，素手匣金铏。下寰惊电雪，光质慎为扃。稽首传至诀，韬锋入紫冥。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其六 从策
作者：郭之奇
朝代：明
体裁：古风

中宵日耿耿，百虑几环膺。终难鸡鹜竞，欣依黄鹄腾。一举纡曲尽，再睹圜方徵。翻然忽自哂，反顾得其恒。定志惟兹履，顺常岂无朋。鞿羁亦何悔，乐此不为惩。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其六 从策
作者：郭之奇
朝代：明

时从詹尹策，龟短谢不能。中宵日耿耿，百虑几环膺。终难鸡鹜竞，欣依黄鹄腾。一举纡曲尽，再睹圜方徵。翻然忽自哂，反顾得其恒。定志惟兹履，顺常岂无朋。鞿羁亦何悔，乐此不为惩。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其十 远游
作者：郭之奇
朝代：明
体裁：古风

东北乃迷从，下上日蹁躄。天阍启阖阊，问予欲何适。自陈粗浊资，埃棼故营魄。轻举乍离群，御风期上策。帝遣丰隆先，云乘纷驰蓦。仙客齐相询，下土今焉宅。噫嘻品庶同，事事不异昔。已贵弗思贵，人役俱耻役。所忧踽凉独，行行俱诘詻。粲然宝诀传，曰道不可迹。漠漠休而魂，至清不汝格。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其十 远游
作者：郭之奇
朝代：明

大隐逊滑雄，远游悲时迫。东北乃迷从，下上日蹁躄。天阍启阖阊，问予欲何适。自陈粗浊资，埃棼故营魄。轻举乍离群，御风期上策。帝遣丰隆先，云乘纷驰蓦。旷历旬始都，遍揖诸仙客。仙客齐相询，下土今焉宅。噫嘻品庶同，事事不异昔。已贵弗思贵，人役俱耻役。所忧踽凉独，行行俱诘詻。稽首祈真言，长跽请丹册。粲然宝诀传，曰道不可迹。漠漠休而魂，至清不汝格。闻命忽形忘，壹气神巳辟。驷虬征无上，总辔览靡隙。逍遥泰始中，何者能吾易。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首 其四 孤松
作者：郭之奇
朝代：明

我徂及隆冬，挺矗一孤松。今归春晼晚，百卉竞芳容。断肠桃李花，处处伤心逢。缤菲宁不艳，零落早相从。凯风催菡萏，秋水欲芙蓉。时物纷相逼，驰莽竟何终。悠悠来永叹，含情向谁封。终羡后凋质，偃蜷出寒峰。
庚午冬虏儆烽传溯流金陵约同假曹方姚陈诸子北上俱以散馆尚遥深居念独行不可于辛未春遵洄而南而家扁舟不能自聊作纪怀诗十首·抱玉
作者：郭之奇
朝代：明

抱玉自南来，弭节旋捐玦。扰扰竟何成，理弱媒终拙。喔咿不可为，突梯性所劣。迟暮固堪忧，竞进仍非屑。徒兴岐路悲，急还穷途辙。执戟亦以疲，不如独关闭。哀哉楚山愚，涕尽继之血。遇巷竟何术，鸣嘤未有声。捷径非我道，户说不可行。杂糅世应久，姱好宁与争。纷纷懘葪者，细故非所惊。览初终莫悔，前修既已盟。万里日来反，游泛亦余情。还忆乘槎处，留石问君平。冉冉遂春三，悽然摽梅七。怀此霜雪情，壹志依阳日。固芳亦有年，圆果始昭质。每陋桃李颜，妖艳为世匹。得真惟有松，可师独称橘。同依南国生，受命本于一。胡甘调鼎资，置彼倾筐实。缅矣缭中情，求兹果何吉。我徂及隆冬，挺矗一孤松。今归春晼晚，百卉竞芳容。断肠桃李花，处处伤心逢。缤菲宁不艳，零落早相从。凯风催菡萏，秋水欲芙蓉。时物纷相逼，驰莽竟何终。悠悠来永叹，含情向谁封。终羡后凋质，偃蜷出寒峰。将游昆瑶圃，紫海暂周旋。泥水误污素，涤浣向虞渊。朝发方及夕，倚闾忽经年。念此心怆恻，华池未可前。长揖诸仙众，归卧白云边。时从詹尹策，龟短谢不能。中宵日耿耿，百虑几环膺。终难鸡鹜竞，欣依黄鹄腾。一举纡曲尽，再睹圜方徵。翻然忽自哂，反顾得其恒。定志惟兹履，顺常岂无朋。鞿羁亦何悔，乐此不为惩。高帆曳云霄，悠悠万里目。春情落逝川，惊湍一何速。叠嶂郁莽榛，幽兰闭窈谷。本为明王生，萎芜坐春覆。春风杳莫攀，香馨为谁馥。感此泪沾衣，沿芳一相匊。长剑倚天外，汗漫碧云屏。时逢六月息，海运徙南溟。邀我扶摇往，濯拭向清泠。仙人驱羽驾，左右夹明星。拂扬观且叹，解佩勒丹铭。回语朱颜女，素手匣金铏。下寰惊电雪，光质慎为扃。稽首传至诀，韬锋入紫冥。顿网不招龙，振网不招凤。二灵失几先，将与蚁鹜弄。神物贵卷舒，缩潜固其用。千仞既飘飘，九渊或可共。非古观化人，孰能洗心从。大隐逊滑雄，远游悲时迫。东北乃迷从，下上日蹁躄。天阍启阖阊，问予欲何适。自陈粗浊资，埃棼故营魄。轻举乍离群，御风期上策。帝遣丰隆先，云乘纷驰蓦。旷历旬始都，遍揖诸仙客。仙客齐相询，下土今焉宅。噫嘻品庶同，事事不异昔。已贵弗思贵，人役俱耻役。所忧踽凉独，行行俱诘詻。稽首祈真言，长跽请丹册。粲然宝诀传，曰道不可迹。漠漠休而魂，至清不汝格。闻命忽形忘，壹气神巳辟。驷虬征无上，总辔览靡隙。逍遥泰始中，何者能吾易。
庚午除夕偕伯常兄吴城舟中二首
作者：郭之奇
朝代：明

岁暮湖头两弟兄，黄昏孤缆一江城。白云千载烟波语，此地连床暖热情。独恨年华他国去，同怜春色故园生。祇应酌尽残冬酒，莫使飘飞旅梦惊。客鬓朝朝欲老来，流年不但远婴孩。湖心况逐残冬隐，山色兼招暮雨催。忍向离颜萋岸草，孤将旅绪发江梅。时光奄迅一如此，安得昆明无劫灰。
庚午除夕偕伯常兄吴城舟中二首·其一
作者：郭之奇
朝代：明

岁暮湖头两弟兄，黄昏孤缆一江城。白云千载烟波语，此地连床暖热情。独恨年华他国去，同怜春色故园生。祇应酌尽残冬酒，莫使飘飞旅梦惊。
庚午除夕偕伯常兄吴城舟中二首·其一
作者：郭之奇
朝代：明
体裁：七言律诗

岁暮湖头两弟兄，黄昏孤缆一江城。白云千载烟波语，此地连床暖热情。祇应酌尽残冬酒，莫使飘飞旅梦惊。
庚午除夕偕伯常兄吴城舟中二首·其二
作者：郭之奇
朝代：明

客鬓朝朝欲老来，流年不但远婴孩。湖心况逐残冬隐，山色兼招暮雨催。忍向离颜萋岸草，孤将旅绪发江梅。时光奄迅一如此，安得昆明无劫灰。
庚辰元日溯流剑江
作者：郭之奇
朝代：明

元日光烟湿翠微，意中春在百峰飞。江流就我舒新色，剑气冲牛发旧辉。泽鸟连群喧水际，梅花疏影静柴扉。阳和此岁知多少，独向东风问瘦肥。
庭树
作者：郭之奇
朝代：明

携我烟霞意，销磨时俗心。短墙尘事隔，庭树颇萧森。少女攀枝出，水龙抱叶吟。气染湘波绿，声流越浦阴。两地三千里，楚歌异越音。谁分云梦滴，转益珠溟深。日暮凉烟起，烟内有栖禽。念尔归飞翼，遥思招隐林。曾是夙怀想，积岁渺难寻。人生坐如此，何以慰升沉。
延津道中望太行
作者：郭之奇
朝代：明

出门见太行，峰峦无终已。征途作游情，置身如万里。晓寂岩岫閒，心清林木倚。所未历其巅，云霞出意底。因有色声迎，悠然感目耳。山灵愿幽人，相对非无以。忘言可竟日，欲暮凉风起。
开卷有怀书寄方肃之徐九一在馆读书
作者：郭之奇
朝代：明

开笈抚馀篇，嘿坐空叹慨。譬彼孤飞鸟，日暮失行次。翻翮自求心，疏林独憔悴。有朋在远方，念昔同中秘。满堂见目成，数友称心寄。徐子誇俊拔，巨手施鸿锤。方髯索清真，远格标危帜。谓余怀古僻，相与析疑义。文章自有神，气声自有类。披衣联食寝，论述难相避。安知言笑时，忽睹别离事。君留白玉堂，我踞幽山位。玉堂生虚清，幽山多窈异。当年万古情，此日三秋意。明月共燕吴，秋风通寤寐。有梦未辞遥，于心明不二。束刍念金玉，尔音莫遐弃。新诗速置邮，枕宝毋终閟。今人那许窥，古人或可企。安能必如古，所欲求其至。
开卷有述
作者：郭之奇
朝代：明

上古有作圣，中古有述贤。于穆含真秘，倾储责传宣。恭惟作述者，恐惧尚维玄。有智不敢爱，有言不敢偏。圣劳贤已瘁，大小互相鞭。怀挟今昔意，日思造物权。旁皇求后死，叹息付简编。简编及秦火，神奇出遗烟。区区诸老生，记诵亦可怜。吁嗟千馀载，光运乃当前。伏惟我生晚，谁能愚自专。是以繇窥管，求之我生先。遵涂独好古，与物共尊天。怀哉天与古，相从日喟然。
开平马上
作者：郭之奇
朝代：明

老骥安能伏，祖鞭亦未疲。长驱因此日，同轨庶其时。情在东山什，心馀左道思。从军将有述，倚马或相宜。
归道取西山是夜宿碧云
作者：郭之奇
朝代：明

山因秋澹泊，静理作游心。策马排云至，看鸿带月深。草烟迷础色，松响触泉音。耳目谁能着，安禅入梦寻。
往事
作者：郭之奇
朝代：明

往事空劳记百千，时光或许认当前。山头雨散收云髻，石发春馀隐翠钿。荀令香销宜远遁，虞姬草化孰长怜。且依木火相生日，看尔炎凉各异天。
得时与避世之怀各一
作者：郭之奇
朝代：明

渊明不折小儿腰，子房却进老人履。归去仍招白衣人，功成亦从赤松子。
得肃之近集快读数遍作诗三首
作者：郭之奇
朝代：明

忆共芸香署，时登玄圃丘。词坛推健笔，天府动清球。溟涬穿心入，蒙泉刻意求。祇今霜日照，复令水山收。纸上声疑出，篇终意有馀。理于玄引淡，神以静来虚。幽涧流清澈，高云诏卷舒。掀髯兼面壁，吾欲问其初。黄初日已迈，中盛亦微移。钱柳真同辈，储王是汝师。不妨今作古，庶与运观时。离索欣相感，源流尚可思。
得肃之近集快读数遍作诗三首·其一
作者：郭之奇
朝代：明

忆共芸香署，时登玄圃丘。词坛推健笔，天府动清球。溟涬穿心入，蒙泉刻意求。祇今霜日照，复令水山收。
得肃之近集快读数遍作诗三首·其三
作者：郭之奇
朝代：明

黄初日已迈，中盛亦微移。钱柳真同辈，储王是汝师。不妨今作古，庶与运观时。离索欣相感，源流尚可思。
得肃之近集快读数遍作诗三首·其二
作者：郭之奇
朝代：明

纸上声疑出，篇终意有馀。理于玄引淡，神以静来虚。幽涧流清澈，高云诏卷舒。掀髯兼面壁，吾欲问其初。
循东溪旧书室
作者：郭之奇
朝代：明

黄花一夜已全开，玉水浮光莫浪猜。水意初欣游子至，花情久忆故人回。溪山漫许烟霞绕，泉石犹劳笔墨裁。饶有荒园堪结构，蓬门遍把白云栽。
循蜚纪
作者：郭之奇
朝代：明

持权若轮，久视长存。穴处初出，同流若奔。
微病不寐口占四十韵
作者：郭之奇
朝代：明

我身多病病犹清，我心自磨磨日瑩。愧不当年学长生，无多髭发白玄争。竟日诗骚作性情，古圣今豪纷送迎。千秋百代共华菁，左屈班扬或弟兄。馀子人閒孰挂晴，一丘一壑取次评。水际山巅觅异英，天地大文繇我明。高怀出世世缘轻，霜管悬秋秋露盈。泼墨如闻风雨声。长吟欲令鬼神惊。忆昔枵中漫登瀛，少年狂气逼公卿。低头十载自煎烹，典属衡文百务并。神州天步忽欹倾，疾风寒岁表霜茎。日毂东来诏我擎。西方可望不可瞠。涯角悠悠驾鳄鲸，九死丹心一片晶。天意还存靡鬲萌。秋飔一夜止笳横。举目高雷出汉旌。万驱齐压五羊城。谁鞭老骥侧坡行。矫首趋风不问程。虽然碌碌以人成。不重虚功重夙盟，东海犹怜精卫诚。方寸何难较五丁。千古终依方寸衡，文章得失岂虚名。我歌此曲达深更，邻鸡拍拍为余鸣。
微病不寐口占四十韵
作者：郭之奇
朝代：明
体裁：乐府曲辞

我身多病病犹清，我心自磨磨日莹。愧不当年学长生，无多髭发白玄争。竟日诗骚作性情，古圣今豪纷送迎。千秋百代共华菁，左屈班扬或弟兄。馀子人閒孰挂晴，一丘一壑取次评。水际山巅觅异英，天地大文繇我明。高怀出世世缘轻，霜管悬秋秋露盈。泼墨如闻风雨声。长吟欲令鬼神惊。忆昔枵中漫登瀛，少年狂气逼公卿。低头十载自煎烹，典属衡文百务并。神州天步忽欹倾，疾风寒岁表霜茎。日毂东来诏我擎。西方可望不可瞠。涯角悠悠驾鳄鲸，九死丹心一片晶。天意还存靡鬲萌。秋飔一夜止笳横。举目高雷出汉旌。万驱齐压五羊城。谁鞭老骥侧坡行。矫首趋风不问程。虽然碌碌以人成。不重虚功重夙盟，东海犹怜精卫诚。方寸何难较五丁。千古终依方寸衡，文章得失岂虚名。我歌此曲达深更，邻鸡拍拍为余鸣。
微雨催春飞红片片四首
作者：郭之奇
朝代：明

花从别院开，春入我门来。风引脂分片，雨迎绛著苔。游丝随意惹，芳草断肠催。蝴蝶双飞处，烟光几度回。冲寒时一望，春色有无中。祇为枝头艳，尤怜地上红。愁心归片片，烟景欲濛濛。不可高声叹，花知恐恨同。所畏落花风，新愁出旧丛。微吟啼鸟并，久对俗人空。谁使伤心绿，平分断脸红。羁怀长寂寂，于此复匆匆。爱花犹欲死，花落复何如。物色虽从减，春光那可虚。阑珊歌舞外，凄断啸吟馀。尽日关情绪，每同妖艳初。
微雨催春飞红片片四首·其一
作者：郭之奇
朝代：明

花从别院开，春入我门来。风引脂分片，雨迎绛著苔。游丝随意惹，芳草断肠催。蝴蝶双飞处，烟光几度回。
微雨催春飞红片片四首·其三
作者：郭之奇
朝代：明

所畏落花风，新愁出旧丛。微吟啼鸟并，久对俗人空。谁使伤心绿，平分断脸红。羁怀长寂寂，于此复匆匆。
微雨催春飞红片片四首·其二
作者：郭之奇
朝代：明

冲寒时一望，春色有无中。祇为枝头艳，尤怜地上红。愁心归片片，烟景欲濛濛。不可高声叹，花知恐恨同。
微雨催春飞红片片四首·其四
作者：郭之奇
朝代：明

爱花犹欲死，花落复何如。物色虽从减，春光那可虚。阑珊歌舞外，凄断啸吟馀。尽日关情绪，每同妖艳初。
心远
作者：郭之奇
朝代：明

心远方思出世樊，斯晨斯夕共芳荪。云风以外他何物，山水之间别可论。
忆去岁北趋九歌之作感而有述
作者：郭之奇
朝代：明

去岁吴江续楚骚，无端悲往自心忉。明知褊性宜閒散，幸际明时逐队曹。偃息翻惭何补报，驱驰敢自谓贤劳。恭承嘉命荆封日，遥望湘流吊汨皋。
忆山行
作者：郭之奇
朝代：明

尝蓄名山意颇奢，偶遭人世乱如麻。谢绝中原辞五岳，远从夷徼问天涯。天涯峰岫多殊状，刺眼荆榛费剔爬。芜秽日删山翳辟，冈峦放出古烟霞。以兹感叹成故识，日假清光月借华。薜萝每结幽人径，桃李妆成学士花。品题欲尽秋岩竹，吟讽常依春涧蛙。破涕为欢谁与共，长歌当泣每堪誇。岂知此事山仍勒，山心人意两参差。去年此日交山里，身是行云山是家。今年此日家何处，山在云中人在阇。去年此日山花发，冷艳幽香透碧纱。今年此日花何处，寒蔓依墙紫棘加。山禽山兽齐归网，山人为尔罢秋畬。已教牛骥称同调，岂惟鸡鹤并居笯。凤兮何德使狂笑，麟胡为来使圣嗟。便许笼宽终损羽，谁怜囿小复施罝。人在人閒山日远，山在人閒山亦哗。青山几个能青眼，山眼冥冥山面遮。登彼西山那可得，愁对西峰夕照斜。
忆王孙·白海棠
作者：郭之奇
朝代：明
体裁：词

一枝黄瘦不胜春。淡洗铅华出素新。晓怯东风落绛唇。似羞人。红紫纷纷莫漫嗔。
忆秦娥·雨后川茶
作者：郭之奇
朝代：明
体裁：词

春袅袅。川花岭国光幽幕。光幽幕。风开绿叶，雨催红萼。风风雨雨清芬薄。瘦红肥绿朱颜弱。朱颜弱。千枝万朵，牡丹输却。
念一早舟至邕江
作者：郭之奇
朝代：明

颇疑风景昔今殊，举目邕江绿似濡。干木踰垣非已甚，子卿持节未全诬。诗书此日宜高阁，青汗他年岂异图。但许故墟歌麦秀，敢劳新粟润薇枯。
念七日繇百宜移居石井
作者：郭之奇
朝代：明

侧身依鸟道，即见有鸿濛。萝薜心安处，烟霞俗在中。稍闻群涧沥，渐许一林通。叹息人间世，犹留物外风。
念七早望烟景全收奇峰亦渐豁矣
作者：郭之奇
朝代：明

山心知我好灵奇，幻景齐归风雨时。始至相看犹偃蹇，稍深忘倦共迷离。此时坐对烟溪上，殊形诡意争来向。峥嵘列岫假神工，突兀孤峰凭鬼匠。须臾影国变疑城，云收雾卷碧霄清。五夜微霜林外白，寒空晓日数峰生。奔湍稍定峰渐豁，水色山光同洗抹。倦眼初逢物象新，大钧仍许阴阳割。割去天边剩目形，众山皆醉我独醒。微吟漫倚扁篷立，笔落还摇万点青。
念三日抵阳朔雨湍添濑感而有述
作者：郭之奇
朝代：明

羁客从人敢自安，孤舟作伴祇惊湍。云垂百仞临流壁，雨破千层沸石滩。窈壑初惊龙虎睡，殊峰夙费鬼神剜。疲篙日向狂波砥，在水仍歌行路难。
念三日酉时立秋晚对感叹
作者：郭之奇
朝代：明

忽值西来爽，薄暮洒幽窗。轻烟团桂影，细霭拂漓江。百年衰变感，自疑蓬鬓双。飒飒同人世，悲凉满血腔。
念二早喜见旭旦
作者：郭之奇
朝代：明

西岭破繁云，东风开晓日。羲轮何地来，霜容初盥栉。朝气见千林，寒山晓象出。昭苏及众荄，勾萌取次茁。颇疑穷岁中，春光能四溢。始信玄冥功，翻凭黝晦质。幽沉万类情，同归洁齐室。阳和不遽争，阴霭应徐毕。融煦满垓埏，胚凝由浑沕。从兹复旦华，伫望中原一。
念二晚至端水宵望达旦
作者：郭之奇
朝代：明

故国山河入望寒，新亭风景自漫漫。江楼月放深宵眼，星洞云浮五夜冠。寒树依微霜乍染，秋潮转盛露加繁。心随流水悠悠去，愁对商飔动晓澜。
念五夕过星屏村奇峰幻岫得云雨而增异
作者：郭之奇
朝代：明

雨增山色倍迷冥，洒雾挥岚出翠屏。谁遣巨灵千手擘，遥分西土万峰青。阆风杂揉劖幽壁，悬圃依稀刷化扃。误疑子晋吹笙过，错认湘娥采杜停。霓裳飒沓浮真影，云髻潇疏动远馨。自从触斗于天象，忽漫倾河落地星。留与人间呈幻诡，偶当涯角露精灵。望夫石上石如刺，回雁峰头峰似铏。割尽九回肠寸寸，添成万点泪零零。垂乳多端凭挂搭，含霞随处想珑玲。胡帝胡天图莫就，为云为雨梦难醒。安知此日乘槎者，欲写山心不但形。
念八日复往西粤夜泊桂林村
作者：郭之奇
朝代：明

羁人何事转匆匆，随意轻？送远篷。山色已经秋刻露，星光犹使夜玲珑。清溪错认渔竿客，流水孤宜鹤发翁。万象虚明归一叶，始知身世尽游空。
念八日复往西粤夜泊桂林村
作者：郭之奇
朝代：明
体裁：乐府曲辞

羁人何事转匆匆，随意轻�送远篷。山色已经秋刻露，星光犹使夜玲珑。清溪错认渔竿客，流水孤宜鹤发翁。万象虚明归一叶，始知身世尽游空。
念八日过斗鸡山恶其名之鄙也而不敢易
作者：郭之奇
朝代：明

岧峣相对俯清洼，鹄举鸿冥天路遐。但使闻声能起舞，何须斗檄每交加。晨昏几带金乌色，晦朔犹留玉兔华。此日标名非我事，任他觜距向时誇。
念八立冬作秋怀诗三首
作者：郭之奇
朝代：明

秋光不待人，汗漫归何处。客心不自聊，每欲为秋恕。高空无一物，容易秋来去。谁转蓐收辕，以作冥玄御。凄凄霜露华，微英供晓觑。诸天日远遥，万象方洁著。将求岁德成，独抱深严虑。秋亦望其朋，人亦思其助。四序本相生，金水朋交济。谁张大块帷，一任时光蜕。日居而月诸，六龙安可系。秋风尽九十，万物收其赘。萧萧物外峰，独立云之际。宁淡有馀姿，寒光初一缀。至哉溟涬心，故使精华闭。繇来成物者，仍归颛顼帝。离离碧涧松，郁郁幽岩草。深玄依化迹，精气微相保。轻霜动晓华，独爱秋光好。嗟兹浮坠叶，几向狂飙扫。徒分枝干馀，不见根株老。造物者何心，春荣而冬稿。春亦不任恩，冬亦不任懊。岁寒然后知，当时何足道。
念八立冬作秋怀诗三首·其一
作者：郭之奇
朝代：明

秋光不待人，汗漫归何处。客心不自聊，每欲为秋恕。高空无一物，容易秋来去。谁转蓐收辕，以作冥玄御。凄凄霜露华，微英供晓觑。诸天日远遥，万象方洁著。将求岁德成，独抱深严虑。秋亦望其朋，人亦思其助。
念八立冬作秋怀诗三首·其三
作者：郭之奇
朝代：明

离离碧涧松，郁郁幽岩草。深玄依化迹，精气微相保。轻霜动晓华，独爱秋光好。嗟兹浮坠叶，几向狂飙扫。徒分枝干馀，不见根株老。造物者何心，春荣而冬稿。春亦不任恩，冬亦不任懊。岁寒然后知，当时何足道。
念八立冬作秋怀诗三首·其二
作者：郭之奇
朝代：明

四序本相生，金水朋交济。谁张大块帷，一任时光蜕。日居而月诸，六龙安可系。秋风尽九十，万物收其赘。萧萧物外峰，独立云之际。宁淡有馀姿，寒光初一缀。至哉溟涬心，故使精华闭。繇来成物者，仍归颛顼帝。
念六晚过南亭再成
作者：郭之奇
朝代：明

舟近独怜溪上石，舟远遥怜石上云。云为情性石为骨，散此奇峰质与文。造物何年初造此，千峰百峰置水濆。斜飞潭影分波面，直上空霄插汉纹。西偏借此当鸿宝，地角于斯涣小群。自从禹迹销沉尽，遥对湘娥泣舜君。慕类哀禽林外少，呼寒啼狖穴中纷。亦缘僻处成孤立，选胜标佳未许闻。在阿独使人歌叹，出世长辞物厌欣。寄言招隐攀幽者，早同丛桂共氤氲。
念日泊平乐雨舟述怀
作者：郭之奇
朝代：明

寒雨霏霏傍夕多，凉风飒飒起霜萝。千山好我谁携手，一水从人每在阿。有意奔泉添夜壑，无心乱石鼓朝涡。扁舟更洒千行泪，并作东流万里波。
忽忆
作者：郭之奇
朝代：明

忽忆家园在眼无，荷舒兰茂复谁俱。不嫌荏苒归迟客，秋色相留俟远夫。
忽疑中有人
作者：郭之奇
朝代：明

忍炎销夏月，迎露入秋晨。举目云之际，忽疑中有人。下者披萝薜，上乃绝氛尘。有鹤长供驭，无槎许问津。伊我欲从游，遥遥未可亲。晓昏自冥寞，且须鍊魄神。聊当倚伏次，永却悔凶邻。违忧君子德，贵患至人身。以兹潜确意，攀缘日月轮。玄感由贞吉，非此必沦真。
怀富沙诸子
作者：郭之奇
朝代：明

门外青山尽我徒，一峰如意百峰俱。从兹石鼓云难秘，遂有生刍玉未殊。雪调于人终自寡，文心得我讵云孤。苍苍极目犹回首，不尽馀思付藐姑。
思亭已就游焉息焉开芜植援漫成二律
作者：郭之奇
朝代：明

一榻初悬静者轩，千峰幽意此中存。春池草色经秋碧，晓谷林烟向日暄。绿墅堂开松竹径，辋川图写薜萝门。风光莫漫成今古，气象犹能作旦昏。幽山祇合付幽人，宁淡相求自有真。冬树得霜齐气色，秋英馀露转精神。剪芜植荫非徒尔，选胜栖玄念宿因。谁谓吾庐千叠外，未妨此地一为邻。
思亭已就游焉息焉开芜植援漫成二律·其一
作者：郭之奇
朝代：明

一榻初悬静者轩，千峰幽意此中存。春池草色经秋碧，晓谷林烟向日暄。绿墅堂开松竹径，辋川图写薜萝门。风光莫漫成今古，气象犹能作旦昏。
思亭已就游焉息焉开芜植援漫成二律·其二
作者：郭之奇
朝代：明

幽山祇合付幽人，宁淡相求自有真。冬树得霜齐气色，秋英馀露转精神。剪芜植荫非徒尔，选胜栖玄念宿因。谁谓吾庐千叠外，未妨此地一为邻。
急雨
作者：郭之奇
朝代：明
体裁：诗

秋云犹作夏峰奇，急雨衔山过水湄。长浦斜阳从望失，夹堤流电向襟麾。丹林绿霭初回互，碧野澄川忽骤驰。此际孤篷依落叶，萧萧一任晚风吹。
恭谒孝陵二首
作者：郭之奇
朝代：明

波臣万里逐春风，稽首天灵拜紫嵩。绕阙祥云时献瑞，环庭翠柏日摩穹。踞蟠象合诸峰拱，芊郁年多晓气笼。入眼兴怀歌膴膴，瓜绵不但数岐丰。象纬霄寒挂晓峰，龙湖回首怅攀从。夷膻扫出千王世，明运长开百代宗。天意亦钟成鼎处，臣生虽晚奕云逢。冈陵气色今多美，时际中兴自郁冲。
恭谒孝陵二首·其一
作者：郭之奇
朝代：明

波臣万里逐春风，稽首天灵拜紫嵩。绕阙祥云时献瑞，环庭翠柏日摩穹。踞蟠象合诸峰拱，芊郁年多晓气笼。入眼兴怀歌膴膴，瓜绵不但数岐丰。
恭谒孝陵二首·其二
作者：郭之奇
朝代：明

象纬霄寒挂晓峰，龙湖回首怅攀从。夷膻扫出千王世，明运长开百代宗。天意亦钟成鼎处，臣生虽晚奕云逢。冈陵气色今多美，时际中兴自郁冲。
悲哉此气生
作者：郭之奇
朝代：明

万象含秋意，相遭别有情。白云依露洗，黄叶俟风鸣。洗作秋空色，鸣兹秋树声。声凄色自黯，悲哉此气生。能使山河变，孰云天地清。摇落无今古，炎凉日夜更。悠悠千载去，冉冉百年倾。薄寒感肌骨，惛浓似可轻。伊我秋一物，谁敢向秋瞠。聊为芳草恸，随尔艾萧横。
悲歌
作者：郭之奇
朝代：明

欲歌恐泪先放，欲望恐泪先垂。风吹日微，百草变衰。所思寸云生，所见千林满。举手折千林，尽作一寸短。
悼内二绝
作者：郭之奇
朝代：明

潘壁庄盆事未殊，人间哀乐总须臾。情知汝去终无憾，频道归泉得侍姑。回头似得再来身，生死迷关自转轮。未免钟情惟一事，停眸犹嘱看儿频。
悼内二绝·其一
作者：郭之奇
朝代：明

潘壁庄盆事未殊，人间哀乐总须臾。情知汝去终无憾，频道归泉得侍姑。
悼内二绝·其二
作者：郭之奇
朝代：明

回头似得再来身，生死迷关自转轮。未免钟情惟一事，停眸犹嘱看儿频。
悼内四绝
作者：郭之奇
朝代：明

出自名门自得师，颇通文史步羲之。祇缘黑祲时相扰，那许黄庭日共随。栖栖独向首阳薇，井臼心劳眉案稀。四德安能誇尽美，两年或可诵无非。罗袂无声风似裁，香奁有意月依台。风风月月皆愁思，死死生生作恨灰。空庭久对独伤心，林叶萧萧变晓阴。转眼欺人丝出鬓，当前失伴泪沾襟。
悼内四绝·其一
作者：郭之奇
朝代：明

出自名门自得师，颇通文史步羲之。祇缘黑祲时相扰，那许黄庭日共随。
悼内四绝·其三
作者：郭之奇
朝代：明

罗袂无声风似裁，香奁有意月依台。风风月月皆愁思，死死生生作恨灰。
悼内四绝·其二
作者：郭之奇
朝代：明

栖栖独向首阳薇，井臼心劳眉案稀。四德安能誇尽美，两年或可诵无非。
悼内四绝·其四
作者：郭之奇
朝代：明

空庭久对独伤心，林叶萧萧变晓阴。转眼欺人丝出鬓，当前失伴泪沾襟。
惠帝
作者：郭之奇
朝代：明

曹参守法依醇斝，惠帝荒淫何事者。三年不改父之臣，此日惊心泪盈把。为太后子不可为，安能为君治天下。四皓虽教羽翼成，一相虚劳贵彊假。可怜鸩酒未堪同，漫忆楚歌为若写。渭北衣冠原庙留，厕中人彘空瘖哑。子房忽漫从赤松，王陵有待争白马。悲酣七载自伤情，至性千秋斯亦寡。君不见侧室之子继前踪，二人宁岂不相容。一样仁心一样穷，斗粟难舂布莫缝。
感张平子四愁诗而有作
作者：郭之奇
朝代：明

我所思兮桂林幽，南望潇潇湘水流。路远莫致北鸿悠，东望西望思日浮。侧身沾涕安能已，不可如何今若此。处困而亨惟君子，于石于藜非由尔。高歌击节岂徒然，酸风苦调先秋传。男儿际遇逢天蹇，刻意孤行耻世怜。似叶身轻疑一羽，云霄眼外留终古。人生少百漫千忧，五噫空劳续四愁。
感时
作者：郭之奇
朝代：明
体裁：七言律诗

弄兵赤子岁无停，到处沉迷浑不醒。八方输挽烟尘塞，万国干戈草木腥。天地疮痍须一洗，旄头何日坠妖星。
感时
作者：郭之奇
朝代：明

弄兵赤子岁无停，到处沉迷浑不醒。牢落官军观望熟，萧条井邑散离经。八方输挽烟尘塞，万国干戈草木腥。天地疮痍须一洗，旄头何日坠妖星。
感桃李花落尽戏为新句
作者：郭之奇
朝代：明

天涯春色倍潇森，李白桃红共一阴。每从飞花春不禁，东风作意过园林。晓来光艳半沉沉，萦沙惹草日相侵。珍重佳人拂袖襟，虚劳綵笔费搜寻。朝朝暮暮倚花吟，花落相愁不自今。每畏空枝细雨淋，岂知前树变鸣禽。自在娇莺空好音，生憎舞燕别为心。
感物
作者：郭之奇
朝代：明

有鸟自南来，情质与众殊。毛羽心矜贵，栖啄意閒都。众鸟笑其异，去之令之孤。蒿目层霄上，欣随黄鹄徂。中道黑云蔽，黄鹄不之俱。零落长风下，窜伏依泥涂。回视归巢燕，恋主色敷腴。微观鸠鸴态，决起竞揶揄。延颈致鸠燕，自处诚区区。雄鸡昔断尾，冀以全微躯。鸾凤生今世，苞彩尚可虞。闻弦虽欲坠，铩羽未全输。幸脱人机蔚，敢辞已交瘏。戢飞今自敛，独立旧难扶。终思云外鹄，偶忆水中凫。不碍鹍鹏翼，鹍鹏莫怒呼。不争鸡鹜食，鸡鹜莫交瘉。纷纷枳棘内，矢怀绝觊觎。观时愧不早，翔集幸终图。
感祖陵震惊矢愤
作者：郭之奇
朝代：明

群凶甘不赦，上逆在天灵。瓜瓞千年地，旄头一夜经。风云忘护呵，神鬼不遑宁。坐令熊罴没，何堪草木腥。同仇真刻骨，小丑尚藏形。率土王臣义，枕戈各涕零。
憩庐山东林寺和王阳明先生壁间韵
作者：郭之奇
朝代：明

百里山行迷碧草，息心对山觉山好。六朝僧去忽千霜，三秋招隐惟五老。一峰初上晓松哀，瀑布声闻客绪开。舍车纵步过东寺，山僧谓我结莲来。莲社年来孰为首，我亦渊明性耽酒。颓颜独倩菊英滋，酣情易令苍山朽。祇今望阙复趋庭，云舍南溟动远汀。他时散发罗浮上，对望仙庐九叠青。
懋敬殿落成恭纪阁试
作者：郭之奇
朝代：明

辰居依极拱，遵轨继谟先。元气从空结，心源有敬传。太薇窥座入，万象烛光前。望道惟于密，藏身更以玄。一中千帝栋，日跻百王椽。堂构宁徒美，还歌明配天。
懋敬殿落成恭纪阁试
作者：郭之奇
朝代：明
体裁：五言排律

辰居依极拱，遵轨继谟先。太薇窥座入，万象烛光前。望道惟于密，藏身更以玄。堂构宁徒美，还歌明配天。
戊辰殿试后述怀二首 是岁殿试以孟夏一日 其一
作者：郭之奇
朝代：明
体裁：五言律诗

怀抱依三策，遭逢此一时。看花从马背，释褐向龙墀。事业无穷日，文章有用期。敢云通国体，亦自许先资。
戊辰殿试后述怀二首 是岁殿试以孟夏一日 其二
作者：郭之奇
朝代：明
体裁：五言律诗

螭头天乐动，洗耳听薰融。日月流初照，风云及远躬。幸无安饱志，时出淡宁衷。马上西山色，朝朝入眼中。
戊辰殿试后述怀二首·是岁殿试以孟夏一日
作者：郭之奇
朝代：明

怀抱依三策，遭逢此一时。看花从马背，释褐向龙墀。事业无穷日，文章有用期。敢云通国体，亦自许先资。螭头天乐动，洗耳听薰融。日月流初照，风云及远躬。幸无安饱志，时出淡宁衷。马上西山色，朝朝入眼中。
戊辰除夕同乡人小集
作者：郭之奇
朝代：明

如何身世两悠悠，日月相穷不自繇。欲入初春添一老，有怀今夕结千愁。客中酒债残年送，梦里乡心五夜收。且向诸君同暖热，谁能万里独回头。
戊辰除夕同乡人小集
作者：郭之奇
朝代：明
体裁：七言律诗

欲入初春添一老，有怀今夕结千愁。客中酒债残年送，梦里乡心五夜收。且向诸君同暖热，谁能万里独回头。
戏作谚语言桂民
作者：郭之奇
朝代：明

桂山独秀桂民粗，草履棕衣逐市沽。叶裹槟榔双袖出，水磨豆腐万家需。丝麻百价随时变，盐米三餐隔宿无。拌死争钱忙到老，寄生作酒醉须臾。
成帝
作者：郭之奇
朝代：明

穆穆天子容，临陛何渊默。遗书天下求，古磬水滨得。精思一向三十年，洪范诸篇日在侧。嗟五行之空传，岂诸王之难抑。繄两月之相承，明群阴之既迫。谠言之生再一闻，削藁大夫终墨墨。尚方不断佞臣头，辑槛空留槐令直。同日五侯雾四塞，谦恭司马方名饰。大臣可移心守惑，祸水虽无汉火熄。
我怀
作者：郭之奇
朝代：明

忆昔小学岁，涉猎经史通。垂髫应茂选，总角饩庠宫。矢志天人策，称心词赋雄。弱冠登贤籍，春秋动云风。自知方幼学，欣获窥秘中。罄折披良友，卓荦向群公。孜孜明今古，矻矻考污隆。忽忘身贫贱，谓可致微躬。藜灯空六载，宣室渺宸枫。一朝辞砖影，香署日匆匆。不悲声名闇，方惊夙夜衷。伊余闻在昔，趋时道不同。离群应见异，迷宠自当穷。深怀进退谷，恃此寸心冯。逢人虽局蹐，省志自冲融。所求惟反鹄，谁敢复书空。忽念铅刀割，还收折臂功。谅生明盛日，庶不重昏终。
我思四章章八句
作者：郭之奇
朝代：明

春非我春，我思春晨。遵彼水滨，春则有邻。我心伤悲，春水其沦。彼姝者子，水中人兮。夏非我夏，我思夏夜。蕙荷亭榭，花开花谢。南薰既来，蕙翻荷泻。彼姝者子，芳菲卸兮。秋非我秋，我思秋流。驾言出游，以涤我愁。采芳洲兮，秋风浮兮。彼姝者子，逝肯留兮。冬非我冬，我思冬峰。霜日相从，有寒者松。何彼秾兮，为冬容兮。彼姝者子，逝肯逢兮。
我思四章章八句·其一
作者：郭之奇
朝代：明

春非我春，我思春晨。遵彼水滨，春则有邻。我心伤悲，春水其沦。彼姝者子，水中人兮。
我思四章章八句·其三
作者：郭之奇
朝代：明

秋非我秋，我思秋流。驾言出游，以涤我愁。采芳洲兮，秋风浮兮。彼姝者子，逝肯留兮。
我思四章章八句·其二
作者：郭之奇
朝代：明

夏非我夏，我思夏夜。蕙荷亭榭，花开花谢。南薰既来，蕙翻荷泻。彼姝者子，芳菲卸兮。
我思四章章八句·其四
作者：郭之奇
朝代：明

冬非我冬，我思冬峰。霜日相从，有寒者松。何彼秾兮，为冬容兮。彼姝者子，逝肯逢兮。
或曰秋何思以厝五节而结是亭也又成五绝
作者：郭之奇
朝代：明

秋思渐逐晓云空，秋梦还须夜月同。从此香泉留万壑，每依霜木散馀风。未必京泉遂可深，颇因空色自搜寻。迎风小燕多端舞，吊月寒虫几处吟。每当斜月到幽扃，几度临风拂翠屏。三载天涯流恨水，百宜山下结愁亭。竹影微摇秋露残，分明咫尺意中看。倚棂目断如千里，罗袂无声一水寒。茑附游丝一树牵，风飞木末倍缠绵。久拚秋叶为双鬓，留取寒枝共百年。
或曰秋何思以厝五节而结是亭也又成五绝·其一
作者：郭之奇
朝代：明

秋思渐逐晓云空，秋梦还须夜月同。从此香泉留万壑，每依霜木散馀风。
或曰秋何思以厝五节而结是亭也又成五绝·其三
作者：郭之奇
朝代：明

每当斜月到幽扃，几度临风拂翠屏。三载天涯流恨水，百宜山下结愁亭。
或曰秋何思以厝五节而结是亭也又成五绝·其二
作者：郭之奇
朝代：明

未必京泉遂可深，颇因空色自搜寻。迎风小燕多端舞，吊月寒虫几处吟。
或曰秋何思以厝五节而结是亭也又成五绝·其五
作者：郭之奇
朝代：明

茑附游丝一树牵，风飞木末倍缠绵。久拚秋叶为双鬓，留取寒枝共百年。
或曰秋何思以厝五节而结是亭也又成五绝·其四
作者：郭之奇
朝代：明

竹影微摇秋露残，分明咫尺意中看。倚棂目断如千里，罗袂无声一水寒。
或绘形瀛洲中而隐名姓思深哉诗以宠之
作者：郭之奇
朝代：明

各有性情，倚立坐行。高深得手，黑白分枰。山川满目，今古纵横。跃渊鱼在，在阴鹤鸣。马宜芳草，人乐群英。瀛洲胜迹，始唐迄明。藏身谁子，有貌无名。春风铿尔，意往神迎。
所思
作者：郭之奇
朝代：明

风尘春不让，况复久游身。懒困花谁主，迷离草似人。劳心空就远，周道每怀新。渺渺林烟际，所思欲具陈。
所见
作者：郭之奇
朝代：明

流色滩声得雨添，石肩山足竞洄漩。千峰啼鸟从缥缈，两岸丛花自反偏。幽事递来勾意往，扁舟迟搒缩波前。缘溪宛转青郊见，错认桃源夹口边。
所见四首
作者：郭之奇
朝代：明

去日葵倾赤，归时菊散英。登临观物意，来往较秋情。总在秋光路，云山异浅深。山云将白尽，随地绕秋阴。晚山相对碧，残照网秋风。秋色如烟缈，风林一望中。心清秋许见，山远暮能光。微著烟云色，所思不可方。
所见四首·其一
作者：郭之奇
朝代：明

去日葵倾赤，归时菊散英。登临观物意，来往较秋情。
所见四首·其三
作者：郭之奇
朝代：明

晚山相对碧，残照网秋风。秋色如烟缈，风林一望中。
所见四首·其二
作者：郭之奇
朝代：明

总在秋光路，云山异浅深。山云将白尽，随地绕秋阴。
所见四首·其四
作者：郭之奇
朝代：明

心清秋许见，山远暮能光。微著烟云色，所思不可方。
所遇
作者：郭之奇
朝代：明

所遇他无物，相期别有人。乾坤犹日月，身世岂风尘。独念今于古，何如夜与昏。终当凝我素，或可任其真。
投辞
作者：郭之奇
朝代：明

沙濈濈，石粼粼，旦旦沿洄宛在身。一水合互递赢缩，诸山屈伏渐舒伸。波流咽声凄劳客，冈峦含意慰游人。游人事事不异昔，水山到处改芳新。历乱人间几甲子，销磨此日一冬春。冬去春来春复暮，落花飞絮交相妒。莺啼宛转杏催开，雁影蹁跹芦衔渡。湛湛江流上有枫，偃蹇山幽桂树丛。冶容年少骝嘶绿，怀春游女步穿红。行乐犹言飞流电，可怜远客滞征篷。征篷袅袅真何事，宓妃娀女俱迷自。两美必合孰为占，导言不固今姑置。余饰方壮聊浮游，南有乔木未可休。肠断祇叹西方美，回首徒歌池北流。谁能念子空懆懆，且复偕我自繇繇。时当避贤应乐圣，日逢戒心亦居命。吟卧随缘昏旦资，居诸忘却暑寒迸。明月邀杯影同人，永昼分眠睡为政。有时梦入雨云深，不知醉起风雷盛。三旬一苇恣沉浮，千里万重纷送迎。已觉长江滚滚辞，缘溪辗转百川差。夹陵右左回天窄，积石后先划水危。哀壑夜声多惆怅，黯林晓气半迷离。迟迟采桑伤少妇，萋萋卉木怨娇鹂。牛羊既下村烟闭，云水昏森山鬼疑。自是倦愁生恍惚，时物何心乱客痴。噫嘻置置勿复道，灯前起舞影相劳。四千里游未飘蓬，百五日来堪潦倒。诗篇双袖见闻驱，迩来颇觉窥深造。囊中一钱留得看，肘后诸方静相告。此身行止信浮云，周流乎天亦所好。祇今舍棹始驱车，地近顿宽饥渴躁。陟彼崔嵬疲仆夫，忽惊霢霂披襟帽。迷云咫尺袖中生，积雨晨昏驱前导。萧摵回林醉不醒，崩奔鸣壑纷如倒。望望犹入最高头，累累建瓴成伏抱。汀州天上语传呼，潮海水中意可到。层峰出足起怀舒，远岫交襟凭望扫。所愁前岭欲移文，投辞急濑烦先报。
投辞
作者：郭之奇
朝代：明
体裁：古风

沙濈濈，石粼粼，旦旦沿洄宛在身。波流咽声凄劳客，冈峦含意慰游人。游人事事不异昔，水山到处改芳新。历乱人间几甲子，销磨此日一冬春。冬去春来春复暮，落花飞絮交相妒。莺啼宛转杏催开，雁影蹁跹芦衔渡。湛湛江流上有枫，偃蹇山幽桂树丛。冶容年少骝嘶绿，怀春游女步穿红。行乐犹言飞流电，可怜远客滞征篷。征篷袅袅真何事，宓妃娀女俱迷自。两美必合孰为占，导言不固今姑置。谁能念子空懆懆，且复偕我自繇繇。时当避贤应乐圣，日逢戒心亦居命。明月邀杯影同人，永昼分眠睡为政。三旬一苇恣沉浮，千里万重纷送迎。已觉长江滚滚辞，缘溪辗转百川差。夹陵右左回天窄，积石后先划水危。哀壑夜声多惆怅，黯林晓气半迷离。迟迟采桑伤少妇，萋萋卉木怨娇鹂。牛羊既下村烟闭，云水昏森山鬼疑。自是倦愁生恍惚，时物何心乱客痴。噫嘻置置勿复道，灯前起舞影相劳。四千里游未飘蓬，百五日来堪潦倒。诗篇双袖见闻驱，迩来颇觉窥深造。囊中一钱留得看，肘后诸方静相告。此身行止信浮云，周流乎天亦所好。陟彼崔嵬疲仆夫，忽惊霢霂披襟帽。萧摵回林醉不醒，崩奔鸣壑纷如倒。望望犹入最高头，累累建瓴成伏抱。汀州天上语传呼，潮海水中意可到。层峰出足起怀舒，远岫交襟凭望扫。所愁前岭欲移文，投辞急濑烦先报。
折池中菡萏置几上净瓶二绝
作者：郭之奇
朝代：明

一枝红艳自天工，君子之花君子同。容易诸人休浪折，秋光初缀此花风。我如瘦鹤望瑶池，空恨蒹葭在水湄。赢得双红归四壁，茶铛药灶也相宜。
折池中菡萏置几上净瓶二绝·其一
作者：郭之奇
朝代：明

一枝红艳自天工，君子之花君子同。容易诸人休浪折，秋光初缀此花风。
折池中菡萏置几上净瓶二绝·其二
作者：郭之奇
朝代：明

我如瘦鹤望瑶池，空恨蒹葭在水湄。赢得双红归四壁，茶铛药灶也相宜。
报命之日即转本司正即有述二首
作者：郭之奇
朝代：明

硕人方万舞，君子俟三年。率属通夷夏，赏功尽腹边。曹清容我拙，吏习觉官贤。屈指来王至，还当束带前。四门宾客主，三许姓名题。岂不专官久，终忧下国携。缀球思共骏，航海望山梯。何日秋风里，东西罢鼓鼙。
报命之日即转本司正即有述二首·其一
作者：郭之奇
朝代：明

硕人方万舞，君子俟三年。率属通夷夏，赏功尽腹边。曹清容我拙，吏习觉官贤。屈指来王至，还当束带前。
报命之日即转本司正即有述二首·其二
作者：郭之奇
朝代：明

四门宾客主，三许姓名题。岂不专官久，终忧下国携。缀球思共骏，航海望山梯。何日秋风里，东西罢鼓鼙。
披襟
作者：郭之奇
朝代：明

披襟当远树，悠然共水山。天籁驱之出，春情不可关。春光将欲去，春风那得閒。微凉下苍壁，虚声走碧湾。烟云相对发，忽向此中还。清泠动耳目，吾亦散羁颜。
拖泥郊野宿
作者：郭之奇
朝代：明

日落山深暂隐霞，西林倒挂月弦斜。灭明村火驱前导，代拂征鞍是主家。
拟勤王
作者：郭之奇
朝代：明

戎衣试长短，战马问瘦肥。朝驰羽檄至，暮拂剑光飞。恭承明主诏，行伍有光辉。亲随十千众，性命总相依。怀恩俱不浅，报国敢从违。挥戈从此去，所向必重围。矢心坚士气，先发锐兵机。一鼓清郊野，百战绝奴归。群酋纷狼藉，抱鞍泣落晖。立使胡气尽，大展庙堂威。功成与诸将，终令识名希。
拟安边
作者：郭之奇
朝代：明

汉武开西南，宋高弃东北。或以强衅边，或以弱丑国。合商今古筹，无如屯守得。三时壁野清，千里燧燐织。耕战不相违，兵农各自食。近远输粟行，休暇治军实。但令士卒心，尝如胡马逼。虏伏无可窥，虏进安可弋。或明师帅权，或尽守土职。犁扫非无术，未贵杀伤克。天子不自将，小丑亦亡匿。安攘信何奇，朝阃共心力。
拟灭胡歌三绝
作者：郭之奇
朝代：明

鸭绿江头秋水溟，燕支山下晓笳停。汉时玉塞休中闭，此日金微即外扃。中原杂种莫相侵，皎日安能翳尺阴。酋首终须悬汉阙，帝羓久在杀胡林。西风一夜扫东胡，南狩从兹奠北都。□□千年调玉烛，神州十载罢金□。
拟灭胡歌三绝·其一
作者：郭之奇
朝代：明

鸭绿江头秋水溟，燕支山下晓笳停。汉时玉塞休中闭，此日金微即外扃。
拟灭胡歌三绝·其三
作者：郭之奇
朝代：明

西风一夜扫东胡，南狩从兹奠北都。□□千年调玉烛，神州十载罢金□。
拟灭胡歌三绝·其二
作者：郭之奇
朝代：明

中原杂种莫相侵，皎日安能翳尺阴。酋首终须悬汉阙，帝羓久在杀胡林。
拟灭虏
作者：郭之奇
朝代：明

生平叹沟壑，梦寐倚疆场。读书羞宋史，异代计胡亡。长犁思塞北，尺组待名王。一朝专阃寄，十万许横行。策马凶门出，挥旌大漠傍。晓传飞将入，密指战追方。胡骑本风雨，其技弓矢长。结束防驰突，分合杀其强。时将土克水，忽如日荡霜。呼吸生奇正，指挥出变尝。朝夕更貔虎，庭穴尽犬羊。执讯归廊庙，悬竿示羯羌。所矜非杀戮，雪志在凶残。乘我国家运，重贻百代光。
拟行路难三首
作者：郭之奇
朝代：明

落涧辞峰未随溪，奔壑顾山难行。子辞家去，寻烟野宿，自饥寒行。子行日远，道逢落涧坐长叹。车为不转辕，马为踯躅向郊原。人自轻离何足道，秋风车马畏黄昏。胡马望风嘶，越禽向日心依恋。我今出门乍辞家，他乡风物非习见。不畏他乡遥，常畏他人相轻贱。千山峻绝自登攀，万水烟波绝绻缱。思我钱帛来逢迎，偶逢失意俱中变。昨夜归梦向家人，梦短愁多难语遍。一山一水又一乡，风风雨雨最凄凉。水山终始但车舟，风雨凭淩失春秋。昨宵简历数秋光，九月下旬为降霜。杨柳多时欲萎落，莎鸡在户已深藏。行子中道见时物，清朝如何不彷徨。彷徨还自念，念我容颜独秋当。深愁素髭欺客至，难将短鬓较途长。征衣自加还自惜，忽闻暮响何茫茫。想有羁人同旅怨，故令清砧厉空房。或因明月生离思，复令幽机覆流黄。流黄满疋向月清，佳人刀尺就机鸣。思君腰带如畴昔，但妾愁多未能成。听此令人伤远神，征夫相值愿传声。
拟行路难三首·其一
作者：郭之奇
朝代：明

落涧辞峰未随溪，奔壑顾山难行。子辞家去，寻烟野宿，自饥寒行。子行日远，道逢落涧坐长叹。车为不转辕，马为踯躅向郊原。人自轻离何足道，秋风车马畏黄昏。
拟行路难三首·其三
作者：郭之奇
朝代：明

一山一水又一乡，风风雨雨最凄凉。水山终始但车舟，风雨凭淩失春秋。昨宵简历数秋光，九月下旬为降霜。杨柳多时欲萎落，莎鸡在户已深藏。行子中道见时物，清朝如何不彷徨。彷徨还自念，念我容颜独秋当。深愁素髭欺客至，难将短鬓较途长。征衣自加还自惜，忽闻暮响何茫茫。想有羁人同旅怨，故令清砧厉空房。或因明月生离思，复令幽机覆流黄。流黄满疋向月清，佳人刀尺就机鸣。思君腰带如畴昔，但妾愁多未能成。听此令人伤远神，征夫相值愿传声。
拟行路难三首·其二
作者：郭之奇
朝代：明

胡马望风嘶，越禽向日心依恋。我今出门乍辞家，他乡风物非习见。不畏他乡遥，常畏他人相轻贱。千山峻绝自登攀，万水烟波绝绻缱。思我钱帛来逢迎，偶逢失意俱中变。昨夜归梦向家人，梦短愁多难语遍。
拭恨
作者：郭之奇
朝代：明

门外诸山一水浮，篱边千竹数家幽。敲针作钓看童稚，画纸为棋忆伴俦。每逐花光依别圃，閒随草色到前洲。请君暂拭天涯恨，犹许春风出献酬。
挂席过南浦
作者：郭之奇
朝代：明

水力惟风竞，高帆出晓阴。西山飞鸟过，南浦落花深。雾重千林影，舟轻万里心。会看龙跃处，直向剑江寻。
挂席过鄱阳·癸酉北征之作
作者：郭之奇
朝代：明

挂席过鄱阳，匡庐压湖内。舟行二十日，一与名山对。弥旬风雨调，及此霁光贷。陵峦宿浮阴，绝顶舒叆叇。豁然峙澄流，近遥有馀态。出自珠玑口，苍然青壁块。倏忽暂逢迎，历历诸峰剀。插石拂层穹，积林吞众薆。紫氛生其上，将无白日碍。下飞瀑布泉，潈射奔空溃。洒落云天珠，势向扁舟碎。举头一挹之，烟颜坐可靧。而我览胜怀，初符宿所爱。敢云默祝开，晴明我适逮。虽云望中游，眼到身应在。云间意自清，尘外胸无退。灵秀远相披，况与明湖载。因知造物奇，以湖作山配。二三百里中，依依如襟佩。横侧一舟行，千岭争向背。日暮征帆遥，杳然波上黛。
捣练子·海棠
作者：郭之奇
朝代：明
体裁：词

春睡起，晓妆成。尽露临风不尽情。暖色相醺红透颊，酡颜酥腻弄新晴。
握中上人语录漫题三首
作者：郭之奇
朝代：明

九流三教日相从，南北分源岂二宗。舌上花生珠蕊现，心头火灭玉毫封。云间何必存鸡犬，天外由来有象龙。更向真如全觉地，肯依窠臼竞时锋。一串尼珠出上方，千重彼岸费津梁。填坑塞窦功才满，拯溺苏焚意若创。便许空花随地落，忍教沙界实田荒。从兹遍洒诸天露，速止人间六月霜。天籁仍烦地籁驱，今人日向古人呼。有皆全有无还有，无到真无有亦无。非色非空非孰在，是心是佛是谁俱。千言莫羡函关紫，一苇长留面壁图。
握中上人语录漫题三首·其一
作者：郭之奇
朝代：明

九流三教日相从，南北分源岂二宗。舌上花生珠蕊现，心头火灭玉毫封。云间何必存鸡犬，天外由来有象龙。更向真如全觉地，肯依窠臼竞时锋。
握中上人语录漫题三首·其三
作者：郭之奇
朝代：明

天籁仍烦地籁驱，今人日向古人呼。有皆全有无还有，无到真无有亦无。非色非空非孰在，是心是佛是谁俱。千言莫羡函关紫，一苇长留面壁图。
握中上人语录漫题三首·其二
作者：郭之奇
朝代：明

一串尼珠出上方，千重彼岸费津梁。填坑塞窦功才满，拯溺苏焚意若创。便许空花随地落，忍教沙界实田荒。从兹遍洒诸天露，速止人间六月霜。
揽辔
作者：郭之奇
朝代：明

栖栖马背自清狂，六载冰衙弟子行。玉佩羞看门下铗，朱衣竞哂酒炉鹴。已怜梅摽今三实，忽见葭苍此一方。揽辔逍遥歌九辨，愿言思古莫心伤。
搆秋思亭于百宜山中作诗六绝
作者：郭之奇
朝代：明

物外人寰尺地开，冥搜远瞩万殊该。已教四野云风合，长使诸峰日月来。晓踏空林万叶飞，偶循幽径结山扉。几枝霜干横清影，一抹寒烟守翠微。野日荒荒上窈峦，山风飒飒下奔湍。清深共入幽人眼，冷煖何须别样看。眼际青山又白云，一般幽意两氤氲。未妨远绪时牵惹，欲令孤怀细剖分。翳然林水濮濠间，鱼鸟亲人合闭关。不用行云依晓岫，恐妨初日照寒山。碧云流影就幽芳，明月含情待夕阳。幸可须臾收物象，且将寥廓驻时光。
搆秋思亭于百宜山中作诗六绝·其一
作者：郭之奇
朝代：明

物外人寰尺地开，冥搜远瞩万殊该。已教四野云风合，长使诸峰日月来。
搆秋思亭于百宜山中作诗六绝·其三
作者：郭之奇
朝代：明

野日荒荒上窈峦，山风飒飒下奔湍。清深共入幽人眼，冷煖何须别样看。
搆秋思亭于百宜山中作诗六绝·其二
作者：郭之奇
朝代：明

晓踏空林万叶飞，偶循幽径结山扉。几枝霜干横清影，一抹寒烟守翠微。
搆秋思亭于百宜山中作诗六绝·其五
作者：郭之奇
朝代：明

翳然林水濮濠间，鱼鸟亲人合闭关。不用行云依晓岫，恐妨初日照寒山。
搆秋思亭于百宜山中作诗六绝·其六
作者：郭之奇
朝代：明

碧云流影就幽芳，明月含情待夕阳。幸可须臾收物象，且将寥廓驻时光。
搆秋思亭于百宜山中作诗六绝·其四
作者：郭之奇
朝代：明

眼际青山又白云，一般幽意两氤氲。未妨远绪时牵惹，欲令孤怀细剖分。
摄提纪合雒纪
作者：郭之奇
朝代：明

手挈垓埏，身维橐钥。分之合之，居民民合。
擘山行
作者：郭之奇
朝代：明

忆昔当年驾海桥，海神鞭石驻奔潮。镐君未遗祖龙璧，风雨奔驰气拂霄。赫焰拖溟垂怒翼，雄心役鬼奋长揱。万丈鱼梁成顷刻，千层鳌背许逍遥。神山可至未遑至，湘灵鼓瑟向人招。岂意轩辕张广乐，洪波腾踔倚扶飙。时臣不解咸池奏，误指皇英禁俗？。赭尽君山终古黛，皇英不语抱琪瑶。眼看徐市留仙药，尚遣蒙恬筑塞腰。郁郁沙丘馀臭出，凄凄骊墓壮魂凋。长城万里今奚似，汉武唐宗落故标。千年几叹地无脉，百代安知天有骄。胡越公然家可一，炎荒何以物难调。射工含毒沙流涧，飓母吹岚瘴宿繇。黄金无计收燕骨，白虎翻疑窃骏镳。可怜万古鸿荒质，列缺横空左右挑。血面高呼闻上阙，帝赐甘言问赤熛。答云此威臣尚惕，嬴政真成怒未销。五丁顑颔辞无力，愚公相劝助昏朝。挟山超海今齐见，为谷为陵那可料。君不见不周天柱凭首触，此石何须万斧敲。
擘山行
作者：郭之奇
朝代：明
体裁：乐府曲辞

忆昔当年驾海桥，海神鞭石驻奔潮。镐君未遗祖龙璧，风雨奔驰气拂霄。赫焰拖溟垂怒翼，雄心役鬼奋长揱。万丈鱼梁成顷刻，千层鳌背许逍遥。神山可至未遑至，湘灵鼓瑟向人招。岂意轩辕张广乐，洪波腾踔倚扶飙。时臣不解咸池奏，误指皇英禁俗�。赭尽君山终古黛，皇英不语抱琪瑶。眼看徐市留仙药，尚遣蒙恬筑塞腰。郁郁沙丘馀臭出，凄凄骊墓壮魂凋。长城万里今奚似，汉武唐宗落故标。千年几叹地无脉，百代安知天有骄。胡越公然家可一，炎荒何以物难调。射工含毒沙流涧，飓母吹岚瘴宿繇。黄金无计收燕骨，白虎翻疑窃骏镳。可怜万古鸿荒质，列缺横空左右挑。血面高呼闻上阙，帝赐甘言问赤熛。答云此威臣尚惕，嬴政真成怒未销。五丁顑颔辞无力，愚公相劝助昏朝。挟山超海今齐见，为谷为陵那可料。君不见不周天柱凭首触，此石何须万斧敲。
攻围日久
作者：郭之奇
朝代：明

傒我如相怨，兴师出共仇。稍迟神武杀，终令鬼方收。宁尔应戈倒，勖哉看杵流。且当坚细壁，那可割鸿沟。
敕谕再至改督为视漫赋二章
作者：郭之奇
朝代：明

彤弓三载愧时藏，白旆秋来动晓章。遂许驱驰同桨率，所忧付托转徊徨。乘势自可趋兵进，两立终难令武扬。臣力臣躬今未已，何人脩我速偕行。于铄王师晦养时，中原满目尽堪危。七年为政非徒尔，万国同风始在斯。讨贼经年劳帝念，朝天何日了臣思。受恩感激寻常事，虎拜扬休尚可期。
敕谕再至改督为视漫赋二章·其一
作者：郭之奇
朝代：明

彤弓三载愧时藏，白旆秋来动晓章。遂许驱驰同桨率，所忧付托转徊徨。乘势自可趋兵进，两立终难令武扬。臣力臣躬今未已，何人脩我速偕行。
敕谕再至改督为视漫赋二章·其二
作者：郭之奇
朝代：明

于铄王师晦养时，中原满目尽堪危。七年为政非徒尔，万国同风始在斯。讨贼经年劳帝念，朝天何日了臣思。受恩感激寻常事，虎拜扬休尚可期。
散馆得春曹未补
作者：郭之奇
朝代：明

六载藜灯倦，三秋兰署深。红颜吹短鬓，白眼愧华簪。坐对浮云变，时忧末路沉。闻弦应欲坠，按剑复何心。
散馆曹允大相讯诗以代柬
作者：郭之奇
朝代：明

五夜藜吹尽六霜，与君一体乍分行。梦中不识仙凡异，犹逐秋风向玉堂。
文帝
作者：郭之奇
朝代：明

能任衣冠此一君，西周以下孰堪云。叹髀非关求将急，伤心惟有佐民殷。坚边设堠兵徐偃，吠狗鸣鸡人自欣。北邮始息龙堆焰，南尉初通瘴岭云。赐半田租今屡见，十馀钱粟古谁闻。六七十翁忘市井，如小儿状日为群。已除秘祝加圭币，岂令衣绨杂绣纹。生止露台安故室，死留瓦器罢高坟。为汉太宗真莫愧，呜呼仁哉可曰文。仁以胜残刑果措，文不废武意长勤。申屠尚肃高朝纪，周亚终传细柳军。二十三年培四百，百千万载共氤氲。
斗洞见梅花四首
作者：郭之奇
朝代：明

素质犹相迩，冰心莫我遐。颇疑春有脚，能使雪为花。窈谷辞兵气，荒村作岁华。可怜香自扑，独令远人嗟。似闻花有叹，偶值客幽吟。自恨丛芳少，相依窈绪沉。晓风吹淡薄，寒日护清深。岂意枝头色，犹同物外心。幸不依炎岭，真宜傍碧溪。馀香收未足，交影画难齐。有意含公鼎，销魂倩客题。当年官阁兴，满目似堪携。日月将穷节，风云未改围。岂知春色满，独寄晓芳微。所欲誇寒岁，无妨动远晖。折来终不忍，相对浑忘归。
斗洞见梅花四首·其一
作者：郭之奇
朝代：明

素质犹相迩，冰心莫我遐。颇疑春有脚，能使雪为花。窈谷辞兵气，荒村作岁华。可怜香自扑，独令远人嗟。
斗洞见梅花四首·其三
作者：郭之奇
朝代：明

幸不依炎岭，真宜傍碧溪。馀香收未足，交影画难齐。有意含公鼎，销魂倩客题。当年官阁兴，满目似堪携。
斗洞见梅花四首·其二
作者：郭之奇
朝代：明

似闻花有叹，偶值客幽吟。自恨丛芳少，相依窈绪沉。晓风吹淡薄，寒日护清深。岂意枝头色，犹同物外心。
斗洞见梅花四首·其四
作者：郭之奇
朝代：明

日月将穷节，风云未改围。岂知春色满，独寄晓芳微。所欲誇寒岁，无妨动远晖。折来终不忍，相对浑忘归。
斜晖
作者：郭之奇
朝代：明

满庭秋草散幽阶，几片峰云白似揩。净几明窗无俗课，敝床疏席有馀佳。但留万古高胸在，肯令三生夙志埋。举目遥思斤竹岭，斜晖时映木兰柴。
新暑
作者：郭之奇
朝代：明

炎帝司初令，高云散碧端。恒旸方与助，新暑遂难宽。去鸟惟依树，来人未解鞍。所愁芳草歇，谁念客途单。
新霁
作者：郭之奇
朝代：明

飘零缃帙在，为尔念灰尵。启户延新霁，缘阶去溽苔。日兼风共扫，云与雾初裁。飒飒诸松外，山容次第开。
方肃之得转假附来使寄怀
作者：郭之奇
朝代：明

劳劳尘足忽秋惊，羁旅燕天怅友生。懒骨如余羞径捷，素心于子觉名轻。独留文史山中富，正想须眉江上清。四载为期今复订，梧风葭露忆初迎。
无用
作者：郭之奇
朝代：明

儒有真无用，毕世守诗书。但希前轨合，而与世情疏。朝朝含瓦石，忽忽老居诸。我生终未得，大业久成虚。抗言方在昔，即事古何如。前亨有人籍，后蹇逢天除。歌商惭驷马，吟泽稿三闾。饥仰西薇剩，寒思陵织馀。枳途愁步局，云路苦飞徐。欲济川无楫，将驰辙败车。自敛生刍束，寄身逆旅庐。弃置勿重陈，退修吾服初。
无衣篇
作者：郭之奇
朝代：明

频岁防秋念马肥，其时邦政日歔欷。宁知弭兽先卑鸟，遂有奔狼引突豨。绸牖诸公初彻土，同袍数子久无衣。中宵踊跃闻鸡起，四座旁皇拂剑飞。普率为仇相告语，谁人敌忾肯从违。因兹小逆亡天道，所以微臣仰圣威。一怒王师纾众愤，三旬帝羽耀秋晖。即看日月销兵气，应使风云解斗围。累累腥膻沉远毳，明明纪律表央旂。恭惟神武方无敌，蠢尔昏迷自绝归。取彼凶残清塞漠，执其讯丑在都畿。祇今拭目观营柳，何日忧心罢采薇。藏幄素书龙虎秘，随身玉帐鬼神机。仆夫已召将于牧，君子之车庶所依。独向劳歌催永夜，不禁万舞及朝晞。草茅心力虽长短，朝阃无因此是非。
无题三绝
作者：郭之奇
朝代：明

一枝残艳出东园，几度飞花趁蝶喧。自向楼中辞燕子，每从山外忆王孙。青山竹影下幽溪，细细流莺枝上啼。举目光烟归碧岫，只疑春在夕阳西。寂寂幽闺莫自伤，空门即便礼空王。梅花纸怅三春煖，红袖缁衣一片香。
无题三绝·其一
作者：郭之奇
朝代：明

一枝残艳出东园，几度飞花趁蝶喧。自向楼中辞燕子，每从山外忆王孙。
无题三绝·其三
作者：郭之奇
朝代：明

寂寂幽闺莫自伤，空门即便礼空王。梅花纸怅三春煖，红袖缁衣一片香。
无题三绝·其二
作者：郭之奇
朝代：明

青山竹影下幽溪，细细流莺枝上啼。举目光烟归碧岫，只疑春在夕阳西。
既作九辨诗因以自解
作者：郭之奇
朝代：明

三秋纪事未应欺，寸管低徊几自疑。举国深谋惟倖免，微臣同疚敢痴迷。官名礼乐容诗史，志在春秋独我师。知罪从人真莫问，危言圣世尚当为。
既渡河车中即事以新旧见闻作古今愿怀诗八首
作者：郭之奇
朝代：明

星车夕发遂河干，来往征途异暑寒。城野秋残闻见改，堂阶地隔怨咨难。郑图欲献须多绘，贾策方成仰乙观。昧死臣言终出位，循躬九载日瘝官。忧时注将总偏词，昧昧何如一个思。淮蔡深谋全倚度，西人寒胆独称琦。公孙阿世终蒙落，司马闻边始戒夷。自下邦家分利殆，祇今中外问安危。丈夫投笔计封侯，孺子逢桥已遇留。飞食莫凭封万相，坐帷须拟决千筹。清宵几对风云色，何日能忘天地忧。未扫匈胡终负国，忍看辽土竟沦酋。千载筹胡指顾中，清宵读史念车攻。大原薄伐中兴伟，沙漠深藏远略雄。唾手辽云心未已，系缨北阙事堪同。古今大义容臣举，十万横行报乃公。宵衣明主值多难，朝市相逢策治安。止辇求言劳汉帝，诘戎立政想周官。处囊一遂誇锥脱，投笔千人说剑寒。六月南师今又老，何年西顾始中宽。足兵足食总难齐，骄子未欢饥子携。不惜琼林收散卒，岂无膏泽下残黎。牛羊视久须刍牧，将帅思深尚鼓鼙。事急但求兵革利，应知民志险山溪。文武途分或掎轻，封疆事急且观兵。公侯久废干城选，军旅初因俎豆行。六艺成名先执射，七书传塾已为经。从兹儒效兼安攘，不是皇心喜纵横。
既渡河车中即事以新旧见闻作古今愿怀诗八首·其一
作者：郭之奇
朝代：明

星车夕发遂河干，来往征途异暑寒。城野秋残闻见改，堂阶地隔怨咨难。郑图欲献须多绘，贾策方成仰乙观。昧死臣言终出位，循躬九载日瘝官。
既渡河车中即事以新旧见闻作古今愿怀诗八首·其七
作者：郭之奇
朝代：明

足兵足食总难齐，骄子未欢饥子携。不惜琼林收散卒，岂无膏泽下残黎。牛羊视久须刍牧，将帅思深尚鼓鼙。事急但求兵革利，应知民志险山溪。
既渡河车中即事以新旧见闻作古今愿怀诗八首·其三
作者：郭之奇
朝代：明

丈夫投笔计封侯，孺子逢桥已遇留。飞食莫凭封万相，坐帷须拟决千筹。清宵几对风云色，何日能忘天地忧。未扫匈胡终负国，忍看辽土竟沦酋。
既渡河车中即事以新旧见闻作古今愿怀诗八首·其二
作者：郭之奇
朝代：明

忧时注将总偏词，昧昧何如一个思。淮蔡深谋全倚度，西人寒胆独称琦。公孙阿世终蒙落，司马闻边始戒夷。自下邦家分利殆，祇今中外问安危。
既渡河车中即事以新旧见闻作古今愿怀诗八首·其五
作者：郭之奇
朝代：明

王制宜人不厌奇，诸臣陈力已心驰。簿书期满观中秘，弼教功成望百揆。钱谷兵刑非相事，股肱耳目有新司。即今师济盈中外，可许登庸答帝咨。
既渡河车中即事以新旧见闻作古今愿怀诗八首·其八
作者：郭之奇
朝代：明

文武途分或掎轻，封疆事急且观兵。公侯久废干城选，军旅初因俎豆行。六艺成名先执射，七书传塾已为经。从兹儒效兼安攘，不是皇心喜纵横。
既渡河车中即事以新旧见闻作古今愿怀诗八首·其六
作者：郭之奇
朝代：明

宵衣明主值多难，朝市相逢策治安。止辇求言劳汉帝，诘戎立政想周官。处囊一遂誇锥脱，投笔千人说剑寒。六月南师今又老，何年西顾始中宽。
既渡河车中即事以新旧见闻作古今愿怀诗八首·其四
作者：郭之奇
朝代：明

千载筹胡指顾中，清宵读史念车攻。大原薄伐中兴伟，沙漠深藏远略雄。唾手辽云心未已，系缨北阙事堪同。古今大义容臣举，十万横行报乃公。
既而暮雨萧然别有遣予怀者
作者：郭之奇
朝代：明

晚泊悠然逗所思，方春而雨固其时。流澌桃浪江痕复，烟锁林湾野色披。定性微闻山泽动，孤怀恰与水云羁。年来进步甘迂拙，懒向征帆较速迟。
既而湖山暮接清风拂月复成其一
作者：郭之奇
朝代：明

庐山如屏湖如镜，白云其容月其性。湖偏宜月山宜云，风以为媒初相娉。
既而见柳浪不兴丝波自卷觉起絮因风尚多事耳
作者：郭之奇
朝代：明

未假风情向日飞，预分晴气散春菲。无端潮色随丝住，遮莫青流着素衣。
日往山中独寻幽意迫暮乃还马背有述
作者：郭之奇
朝代：明

出门但许前山觌，冬山冬树何历历。绿霭犹凭炎土飞，霜英每向朝林涤。峰峦相澹入凄深，物象分幽自窈寂。寥寥人外坐寒空，一抹孤光来四壁。耳目之前置壑丘，襟怀几受烟霞沥。人日依山人有邻，山日依人山岂逖。山近山遥云在中，看云有泪为谁滴。黄昏独畏鸟啼声，薄暮愁闻牛背笛。举目斜阳西岫趯，当头新月疑堪摘。月在人间那可同，归掩柴扉从梦觅。
日暮迷途赖初月得至新嘉
作者：郭之奇
朝代：明

烟林西照入，东望似薰春。竟日无啼鸟，终风独傲人。疲心销永昼，迷路赖初轮。细细轻弦出，微光念远身。
旰食
作者：郭之奇
朝代：明

年饥思赈术，旰食作含哺。阍远今如近，天高日可呼。去郊安硕鼠，瞻屋定飞乌。叹息穷闾贱，深劳圣主图。
旱虐如焚靡瞻有述
作者：郭之奇
朝代：明

明发澹馀思，启户延清眺。且因朝气凉，暂息空庭烧。蕴隆讵独忧，惮暑多同调。人希趣马周，天亦乖龙召。何事南山雷，反作西郊燎。山川既以涤，司虐仍居要。于乎周遗黎，荐饥嗟孰吊。况复首薇枯，岂得商芝疗。物运苟如斯，食珠我奚叫。守涸盼来车，时心安可料。
时得家报伯常兄城侄痘疹新愈喜甚口占相慰二首
作者：郭之奇
朝代：明

万里江云收玉峡，数行家信出金川。为兄同慰凤毛种，不惜歌欢鹢首船。烟波江上恰相随，春草池塘未足奇。醉罢不知霜色夜，诗成已是月明时。
时得家报伯常兄城侄痘疹新愈喜甚口占相慰二首·其一
作者：郭之奇
朝代：明

万里江云收玉峡，数行家信出金川。为兄同慰凤毛种，不惜歌欢鹢首船。
时得家报伯常兄城侄痘疹新愈喜甚口占相慰二首·其二
作者：郭之奇
朝代：明

烟波江上恰相随，春草池塘未足奇。醉罢不知霜色夜，诗成已是月明时。
时心
作者：郭之奇
朝代：明
体裁：乐府曲辞

时心若轳，欲怨同炉。我闻在昔，不见是图。明怨疑有，阴怨疑无。嗛嗛之食，不可相餔。喣喣之德，不可相濡。泽狗水凫，难拟屋乌。前心虽系，后心早逋。来如委羽，往似飘砮。止无常宿，行无定趋。��齧齧，冥昧相驱。侯景归梁，伯嚭在吴。殷鉴不远，台城继苏。茫茫今古，鸣鼓逐狐。如光如鬼，孰知其都。凡百君子，毋迩奸谀。忠信之门，五岳三涂。输衷洒赤，润此汗朱。炉销火熄，寒冰照壶。
时运
作者：郭之奇
朝代：明

日月既迁人，人自为今昔。漠漠千古悲，忽向微躬责。抱情游八方，岁时无暖席。朝折若木枝，暮总扶桑策。上下六龙车，低徊白驹隙。置身浮云上，时世终相掷。苟无维挽权，驱驰亦何益。夙闻达者言，人生天地客。所贵道弗违，毋使情多格。稚老若循环，阴阳可交泽。和神春夏门，敛气秋冬宅。推忧还终古，冥澹守精魄。
时难
作者：郭之奇
朝代：明

王心因岁省，天步值时难。云汉初回象，山川自改观。黍苗兴旱月，衣褐慰祁寒。造命明君事，流灾那可宽。
明帝
作者：郭之奇
朝代：明

甘露徵儒首石渠，圜桥复听五经师。图形麟阁谁方美，纪绩云台曷避私。款塞单于安足异，受经奴子岂非奇。宣帝自宣终杂霸，明帝之明那可訾。数封屡见钟离意，虚誉何劳謟子嗤。永平建武真堂搆，东汉炎炎又一时。
明月五更船
作者：郭之奇
朝代：明

桃华三月水，明月五更船。迟缆丝晨照，衔山未忍还。近岸幽扉对，绿林闭晓烟。流莺枝上语，无端出可怜。
昏尘
作者：郭之奇
朝代：明

西郊落日正明霞，北面昏尘欲暗车。却恨芳茵堤柳外，不随马足蔽征沙。
昏鸦
作者：郭之奇
朝代：明

昏鸦如有意，时绕屋梁飞。风急恋巢早，林疏觅伴稀。栖幽能适意，游倦亦忘机。一物知其止，天涯客未归。
易小玉华为独清洞
作者：郭之奇
朝代：明

卷石离奇自洁贞，翩然遗俗似孤生。烟霞隐出冈峦势，风雨微交薜荔情。堪与三秋留玉骨，何须别洞借华名。伊余选胜初贻赠，万古清山表独清。
春分后入东土无日不与诸花共朝夕也
作者：郭之奇
朝代：明

不是憨春不自知，八千川陆总花时。风光一半销南楫，烟景三分付北骑。道左中心微我适，枝头偏反更谁思。独怜烂熳红深处，九十春怀并在兹。
春去
作者：郭之奇
朝代：明

春去不辞人，人犹念彼春。飞花时欲远，啼鸟日相邻。此物何堪恨，愁心莫漫嗔。尚留形外影，长与共昏晨。
春山八事 其一 春草
作者：郭之奇
朝代：明

空山无可言，寻幽春已半。羁怀积数峰，颇受春光乱。离群自何日，于兹独永叹。所叹春与人，空山同聚散。山静人亦閒，聊复临高看。阴晴众壑分，万象殊昏旦。飞岚无定容，芳草弥其断。轻风草际飏，苍烟成一段。初日破迷离，浥露疑珠贯。青皋一带浮，绿树千条绊。问尔何色香，曾是古人玩。即此见遥心，永作春山幔。
春山八事 其七 春风
作者：郭之奇
朝代：明

羁绪日摇摇，百年徒鼎鼎。浮生不足言，大梦真难醒。惜往漫抽思，悲回孰共謦。秋兰既已摧，寒松嗟独挺。岂谓冬复春，春风自东迥。春来人不知，深忧如宿酩。转眼及春三，有律名姑洗。乍闻萍始生，所畏虹初炯。每旦视牵牛，谁酌天河泂。尽洗郁萌中，一向愁波拯。春风忽去来，我意终平等。持此问春风，春风或首肯。
春山八事 其三 春鸟
作者：郭之奇
朝代：明

鸟性悦山光，山光亦同鸟。氤氲交万物，气类何纷扰。其中惟羽族，所向宜缥缈。岂不均异姿，清浊殊昏暸。浊者撄世尘，清者怀孤矫。鸿冥必渐磐，鹏怒方垂表。缅彼逍遥游，一往谁能了。山经所未及，舍大姑徵小。嘤嘤出自幽，燕燕飞于杳。嗟兹二物微，天涯共夕晓。乘时作好音，独与春山绕。山鸟日欣欣，君子毋心悄。
春山八事 其二 春松
作者：郭之奇
朝代：明

春松不异冬，每见东吹簸。方知霜雪含，未许烟云卧。所志在干霄，独有高山佐。亭亭百尺姿，连群相友和。晓日翠华凝，夜月疏光破。群树皆遥揖，凡栖宁敢过。自凭夏氏食，复使齐共饿。百代异枯荣，千人分吊贺。岂不罹岁寒，于此明肩荷。是以甘殊谷，羞言秦五大。为我留青青，幸无樵采剉。幽人既同兹，永令清风播。
春山八事 其五 春泉
作者：郭之奇
朝代：明

春泉吐窈岑，夜雨通遥壑。每同石势浮，时见山光落。林影拂参差，苔痕留淡薄。迷茫涨海中，谁挥神斧凿。已开山下蒙，耐可幽人酌。繇不愿甘肥，是以供藜藿。地阻情自偏，聊从静者乐。自获洗心徒，安知牛口怍。馀滋动草芽，远润明花萼。本源清若此，方思此一勺。涓涓及江河，将拟百川学。谓予言不信，君其问海若。
春山八事 其八 春雨
作者：郭之奇
朝代：明

天地久和同，阳光多豫暇。熙熙万汇怀，慕德从春借。谁司大皞权，俄睹苍龙驾。生气发句萌，水木互奔泻。是时我山栖，昏旦依郊舍。悠悠日月居，半倚云雷架。未能分浅深，且欲观高下。闭户养幽清，倚棂望桑柘。时同草木心，日向春荣谢。嗟兹大块情，不以遐方罢。流润细无声，随风潜入夜。重绎杜陵诗，乃知时雨化。
春山八事 其六 春月
作者：郭之奇
朝代：明

春色淡疏烟，夜月涵深静。山居无一事，缓步苍松岭。所思不可见，所见徒耿耿。谁开大海容，忽吐高峰景。已得惠风吹，岂受繁霜儆。疏林漏其辉，复上幽人领。幽人意若何，独向飞轮请。夜光尔何德，死育须臾顷。可怜人异月，一去难追省。每当春月和，长恨秋月冷。安知长恨人，不是婵娟影。方春抱玉华，流照归人境。
春山八事 其四 春云
作者：郭之奇
朝代：明

幽人卧空山，起视山已绿。春云自东来，所向无拘束。林峦坠其中，安知空与曲。朝弥万谷皴，夜补千岩瘃。大哉天地容，四海互瞻瞩。雷雨之所屯，日月之所浴。悠悠出岫情，遂满群生欲。岂为神女行，肯受襄王辱。嗟彼荒淫者，千年徒蹢躅。是以君子心，永言肤寸触。愿同春作霖，每念秋如玉。予曰上天需，谁当山下告。
春山八事·春草
作者：郭之奇
朝代：明

空山无可言，寻幽春已半。羁怀积数峰，颇受春光乱。离群自何日，于兹独永叹。所叹春与人，空山同聚散。山静人亦閒，聊复临高看。阴晴众壑分，万象殊昏旦。飞岚无定容，芳草弥其断。轻风草际飏，苍烟成一段。初日破迷离，浥露疑珠贯。青皋一带浮，绿树千条绊。问尔何色香，曾是古人玩。即此见遥心，永作春山幔。春松不异冬，每见东吹簸。方知霜雪含，未许烟云卧。所志在干霄，独有高山佐。亭亭百尺姿，连群相友和。晓日翠华凝，夜月疏光破。群树皆遥揖，凡栖宁敢过。自凭夏氏食，复使齐共饿。百代异枯荣，千人分吊贺。岂不罹岁寒，于此明肩荷。是以甘殊谷，羞言秦五大。为我留青青，幸无樵采剉。幽人既同兹，永令清风播。鸟性悦山光，山光亦同鸟。氤氲交万物，气类何纷扰。其中惟羽族，所向宜缥缈。岂不均异姿，清浊殊昏暸。浊者撄世尘，清者怀孤矫。鸿冥必渐磐，鹏怒方垂表。缅彼逍遥游，一往谁能了。山经所未及，舍大姑徵小。嘤嘤出自幽，燕燕飞于杳。嗟兹二物微，天涯共夕晓。乘时作好音，独与春山绕。山鸟日欣欣，君子毋心悄。幽人卧空山，起视山已绿。春云自东来，所向无拘束。林峦坠其中，安知空与曲。朝弥万谷皴，夜补千岩瘃。大哉天地容，四海互瞻瞩。雷雨之所屯，日月之所浴。悠悠出岫情，遂满群生欲。岂为神女行，肯受襄王辱。嗟彼荒淫者，千年徒蹢躅。是以君子心，永言肤寸触。愿同春作霖，每念秋如玉。予曰上天需，谁当山下告。春泉吐窈岑，夜雨通遥壑。每同石势浮，时见山光落。林影拂参差，苔痕留淡薄。迷茫涨海中，谁挥神斧凿。已开山下蒙，耐可幽人酌。繇不愿甘肥，是以供藜藿。地阻情自偏，聊从静者乐。自获洗心徒，安知牛口怍。馀滋动草芽，远润明花萼。本源清若此，方思此一勺。涓涓及江河，将拟百川学。谓予言不信，君其问海若。春色淡疏烟，夜月涵深静。山居无一事，缓步苍松岭。所思不可见，所见徒耿耿。谁开大海容，忽吐高峰景。已得惠风吹，岂受繁霜儆。疏林漏其辉，复上幽人领。幽人意若何，独向飞轮请。夜光尔何德，死育须臾顷。可怜人异月，一去难追省。每当春月和，长恨秋月冷。安知长恨人，不是婵娟影。方春抱玉华，流照归人境。羁绪日摇摇，百年徒鼎鼎。浮生不足言，大梦真难醒。惜往漫抽思，悲回孰共謦。秋兰既已摧，寒松嗟独挺。岂谓冬复春，春风自东迥。春来人不知，深忧如宿酩。转眼及春三，有律名姑洗。乍闻萍始生，所畏虹初炯。每旦视牵牛，谁酌天河泂。尽洗郁萌中，一向愁波拯。春风忽去来，我意终平等。持此问春风，春风或首肯。天地久和同，阳光多豫暇。熙熙万汇怀，慕德从春借。谁司大皞权，俄睹苍龙驾。生气发句萌，水木互奔泻。是时我山栖，昏旦依郊舍。悠悠日月居，半倚云雷架。未能分浅深，且欲观高下。闭户养幽清，倚棂望桑柘。时同草木心，日向春荣谢。嗟兹大块情，不以遐方罢。流润细无声，随风潜入夜。重绎杜陵诗，乃知时雨化。
春日山居即事十首
作者：郭之奇
朝代：明

山居犹然昨，岭外亦能春。梅魂侵瘦骨，繁虑积时新。晓睡非贪梦，驰逐恐伤神。多少关情事，为付眼前因。一自游燕倦，尘风日月征。炎凉怪经眼，寒温解撄情。已知鼠腹俭，胡然蜗角争。慎兹藏朴素，巧拙非所衡。少小骨成傲，既壮不能迁。神取千秋达，气收天下贤。已惭多羁系，况忍学周旋。智非山膏下，胡为自寇煎。所少素心侣，索居意转长。独爱雪堂客，千秋生气翔。掀髯浮霄汉，俯视尘土行。吾欲从之游，故为俗子量。前贤曾提耳，邀我游太冥。日休与日拙，孰醉而孰醒。苦认魂为梦，咸迷影即形。曷不观空色，虚缄冲漠扃。纷纷尝我者，其中败几层。一事微欺性，百为总皆崩。周官慎伪载，大易戒羞承。所以渊明子，不复较斗升。只今图幽适，贞怀勉绳操。窈室环流水，清漱有馀陶。仰观太空静，始觉浮云劳。阅世敢云久，聊复纵翔翱。独与清宵对，水木向余深。孤窗横汉色，环树密云林。有怀徒耿耿，泫然一沾襟。此生百年事，何甘岁时侵。潇然大宇内，孤认海为家。烂熳悲身世，劳生谁作涯。惟有清夜息，远发赤城霞。影滞神终往，披肝揽月华。焚心多琐屑，难破是情悭。还顾恋恋处，名根不可删。何堪世缘杂，况值天步艰。未了丈夫局，终愧老香山。
春日山居即事十首
作者：郭之奇
朝代：明

春秋何局促，今古日来还。自了非吾事，长勤庶可攀。希贤须远步，志士多苦颜。未遂男儿愿，空使一生閒。
春日山居即事十首·其一
作者：郭之奇
朝代：明

山居犹然昨，岭外亦能春。梅魂侵瘦骨，繁虑积时新。晓睡非贪梦，驰逐恐伤神。多少关情事，为付眼前因。
春日山居即事十首·其一
作者：郭之奇
朝代：明
体裁：古风

梅魂侵瘦骨，繁虑积时新。晓睡非贪梦，驰逐恐伤神。多少关情事，为付眼前因。
春日山居即事十首·其七
作者：郭之奇
朝代：明
体裁：古风

仰观太空静，始觉浮云劳。阅世敢云久，聊复纵翔翱。
春日山居即事十首·其七
作者：郭之奇
朝代：明

只今图幽适，贞怀勉绳操。窈室环流水，清漱有馀陶。仰观太空静，始觉浮云劳。阅世敢云久，聊复纵翔翱。
春日山居即事十首·其三
作者：郭之奇
朝代：明

少小骨成傲，既壮不能迁。神取千秋达，气收天下贤。已惭多羁系，况忍学周旋。智非山膏下，胡为自寇煎。
春日山居即事十首·其九
作者：郭之奇
朝代：明
体裁：古风

潇然大宇内，孤认海为家。惟有清夜息，远发赤城霞。影滞神终往，披肝揽月华。
春日山居即事十首·其九
作者：郭之奇
朝代：明

潇然大宇内，孤认海为家。烂熳悲身世，劳生谁作涯。惟有清夜息，远发赤城霞。影滞神终往，披肝揽月华。
春日山居即事十首·其二
作者：郭之奇
朝代：明
体裁：古风

一自游燕倦，尘风日月征。已知鼠腹俭，胡然蜗角争。慎兹藏朴素，巧拙非所衡。
春日山居即事十首·其二
作者：郭之奇
朝代：明

一自游燕倦，尘风日月征。炎凉怪经眼，寒温解撄情。已知鼠腹俭，胡然蜗角争。慎兹藏朴素，巧拙非所衡。
春日山居即事十首·其五
作者：郭之奇
朝代：明

前贤曾提耳，邀我游太冥。日休与日拙，孰醉而孰醒。苦认魂为梦，咸迷影即形。曷不观空色，虚缄冲漠扃。
春日山居即事十首·其八
作者：郭之奇
朝代：明

独与清宵对，水木向余深。孤窗横汉色，环树密云林。有怀徒耿耿，泫然一沾襟。此生百年事，何甘岁时侵。
春日山居即事十首·其八
作者：郭之奇
朝代：明
体裁：古风

独与清宵对，水木向余深。有怀徒耿耿，泫然一沾襟。此生百年事，何甘岁时侵。
春日山居即事十首·其六
作者：郭之奇
朝代：明

纷纷尝我者，其中败几层。一事微欺性，百为总皆崩。周官慎伪载，大易戒羞承。所以渊明子，不复较斗升。
春日山居即事十首·其十
作者：郭之奇
朝代：明

焚心多琐屑，难破是情悭。还顾恋恋处，名根不可删。何堪世缘杂，况值天步艰。未了丈夫局，终愧老香山。
春日山居即事十首·其四
作者：郭之奇
朝代：明
体裁：古风

所少素心侣，索居意转长。掀髯浮霄汉，俯视尘土行。
春日山居即事十首·其四
作者：郭之奇
朝代：明

所少素心侣，索居意转长。独爱雪堂客，千秋生气翔。掀髯浮霄汉，俯视尘土行。吾欲从之游，故为俗子量。
春日苦雪
作者：郭之奇
朝代：明

日不自明借雪光，雪凭风势敢飞扬。春和力浅难开岁，阴蹇时深欲稚阳。望入寒烟俱怒发，吹来汨浪自狂忙。浮云黪黩真无赖，羁束愁人在水方。
春日行
作者：郭之奇
朝代：明

春日春江春气翔，有客宛在水中央。东村歌笑喧儿女，西岸雪艳逞梅香。不知春色何处动，但闻春至绕春肠。因启纱窗来晓望，飘飘兀自北风凉。应为乾坤除枯萎，洒扫山川俟春光，从此窅冥开至阳。太平年，景物昌。清时朝野尽皇唐，普天之下乐无方。虽为客，莫思乡。我生遭明盛，一日须千觞。江头有酒莫辞醉，醉后歌讴有道长。
春日行
作者：郭之奇
朝代：明
体裁：古风

春日春江春气翔，有客宛在水中央。东村歌笑喧儿女，西岸雪艳逞梅香。因启纱窗来晓望，飘飘兀自北风凉。应为乾坤除枯萎，洒扫山川俟春光，从此窅冥开至阳。虽为客，莫思乡。江头有酒莫辞醉，醉后歌讴有道长。
春未足应有馀春鸟啼何事
作者：郭之奇
朝代：明

亦知春十九，去日总堪思。欲问无穷意，方当未足时。可怜枝上语，犹向谷中迷。错认烟风浅，频呼细雨吹。
春梦
作者：郭之奇
朝代：明

囊中留一钱，欲就春宵买。无心堪化蝴，识字何须豸。从兹愿息机，嘿念同冰解。屈指数时光，二跳徒相骇。人间花尽落，天上春犹挂。安知梦里游，容易天阶躧。倚阊孰望予，玉屑时飞洒。已乞神君言，将携太乙柺。云根未获窥，月窟终当揩。回看尘世中，观场人尽矮。齐州九点烟，万国双流澥。忽见此波涛，梦断东风摆。
春汀
作者：郭之奇
朝代：明

扁舟时一望，云水入春汀。淡泊如孤性，凄清就远坰。沙喧争汲女，波动款飞蜓。随意花风起，悠然动渚馨。
春江听雪
作者：郭之奇
朝代：明

梅使驰朝信，鲛人泣夜声。千山俱素韵，一水尽凄情。
春闺八首
作者：郭之奇
朝代：明

池前君栽柳，君去碧丝长。丝丝相纠结，叶叶自飞扬。不解留春住，偏能断妾肠。妾肠丝叶内，东风莫太狂。庭花多作意，红花又白花。一般春散色，相倚妾为家。晓来千片落，似欲少春华。不闻春叹息，惟见妾咨嗟。桃花红烂熳，李花白参差。向日娇同醉，临风懒独吹。已能分妾面，更欲动君思。桃李心如此，妾知君未知。花落春毋赧，花开春莫矜。花容徒竞日，妾意浑如冰。日影须臾变，冰心百岁凝。使妾同开落，于心诚不能。自君之出矣，无意上妆楼。尽日飞蓬首，朝朝叹白头。未烦杨柳色，独见深闺愁。朱颜君错过，何事觅封侯。黄莺枝上语，双双出可怜。衔花咀晓露，入树倚轻烟。尔来春欲半，人去日逾千。空将千日绪，啼向半春前。朝来云际羽，忽向绮窗飞。飞飞传锦字，开视动春晖。是郎手中迹，入袖芳菲菲。收藏兰麝箧，留芳待郎归。深闺无气力，刀尺为君持。腰带思畴昔，襟怀起怨疑。裁缝聊如此，熨贴那堪知。所愁黄里叹，不畏好人嗤。
春闺八首·其一
作者：郭之奇
朝代：明

池前君栽柳，君去碧丝长。丝丝相纠结，叶叶自飞扬。不解留春住，偏能断妾肠。妾肠丝叶内，东风莫太狂。
春闺八首·其七
作者：郭之奇
朝代：明

朝来三青鸟，为报远相思。开缄碧纱牖，东风拂恨吹。良人红尘陌，犹言怅天涯。可怜深闺里，长日守春缡。